CELEX: 52013PC0506
Language: et
Date: 2013-07-10
Title: Ettepanek: NÕUKOGU MÄÄRUS kütuseelementide ja vesiniku valdkonna teise ühisettevõtte kohta

|
			
		
		
		52013PC0506
		
			Ettepanek: NÕUKOGU MÄÄRUS kütuseelementide ja vesiniku valdkonna teise ühisettevõtte kohta /* COM/2013/0506 final - 2013/0245 (NLE) */
			
				
		
		
			
			   	SELETUSKIRI
1.           Ettepaneku taust
1.1.        Üldine taust
Ajavahemikul 2014–2020 rakendatava
teadusuuringute ja innovatsiooni raamprogrammi Horisont 2020 üheks peamiseks
eesmärgiks on Euroopa tööstuse tugevdamine erinevate tööstussektorite
teadusuuringuid ja innovatsiooni toetavate meetmete kaudu. Eelkõige toetatakse
avaliku ja erasektori partnerluse loomist, mis aitab lahendada mõningaid
peamisi Euroopa ees seisvaid probleeme.
Käesolev ettepanek näeb ette seitsmenda
raamprogrammi raames käivitatud kütuseelementide ja vesiniku valdkonna
ühisettevõtte (FCH JU, edaspidi „ühisettevõte”) pikendamist kooskõlas komisjoni
teatistega „Avaliku ja erasektori partnerlus Horisont 2020 raames: võimas
vahend Euroopa innovatsiooni ja majanduskasvu saavutamiseks”,[1] „Energia 2020: Säästva,
konkurentsivõimelise ja kindla energia strateegia”[2] ja „Puhas energia ja transport:
alternatiivkütuste Euroopa strateegia”[3].
1.2.        Kütuseelementide ja vesiniku
valdkonna ühisettevõtte loomise põhjendused ja eesmärgid
Kütuseelementide ja vesiniku valdkonna
ühisettevõtte ülesanne on
·                        
tegelda kahe ELi peamise ülesandega – tagada
energia varustuskindlus ning parandada ja säilitada ELi konkurentsivõimet;
·                        
toetada „Euroopa 2020” kasvustrateegia kohast Euroopa säästva energia ja
transpordi, kliimamuutuse, keskkonna ja tööstuse konkurentsivõime poliitikat
ning aidata saavutada ELi üldeesmärgiks olevat arukat, jätkusuutlikku ja
kaasavat majanduskasvu;
·                        
lahendada mitmeid selle valdkonna teadusuuringute
ja innovatsiooni tõhustamise ees seisvaid takistusi: suur risk, teadus- ja
arendustegevuse kõrged kulud, teabe killustatus, turutõrked. Selliste
takistuste tõttu ei ole tööstusel üksi võimalik valdkonna arengusse
investeerida ning seetõttu on avaliku sektori toetus vajalik;
·                        
ületada liikmesriikide programmide killustatus ja
teha kooskõlastatud, pikaajalisi, ulatuslikke, riigi- ja valdkonnaüleseid
jõupingutusi;
·                        
aidata tööstusel koostada pikaajaline
teadusuuringute ja arendustegevuse tegevuskava, luua vajalik kriitiline kogum,
tugevdada erainvesteeringuid, tagada stabiilsed rahalised vahendid, soodustada
teadmiste edastamist, vähendada riske, vähendada kulusid ja vähendada uute
toodete turuleviimise aega.
Kütuseelementide ja vesiniku valdkonna teise
ühisettevõtte (FCH 2 JU, edaspidi „teine ühisettevõte”, „FCH 2 ühisettevõte”)
üldeesmärk ajavahemikul 2014–2024 on arendada välja Euroopa Liidu tugeva,
jätkusuutliku ja globaalselt konkurentsivõimelise kütuseelementide ja vesiniku
sektor, eelkõige
–              
vähendada
transpordirakendustes kasutatavate kütuseelemendisüsteemide tootmiskulusid,
suurendades samal ajal nende kasutuskestust tavatehnoloogiaga võrreldavale
konkurentsivõimelisele tasemele;
–              
suurendada energia tootmiseks
kasutatavate erinevate kütuseelementide elektrilist tõhusust ja vastupidavust,
vähendades samal ajal kulusid, et saavutada tavatehnoloogiaga võrreldes
konkurentsivõimeline tase;
–              
suurendada veest elektrolüüsi
teel vesiniku tootmise energiatõhusust, vähendades kapitalikulusid, et vesiniku
ja kütuseelementide süsteem oleks turul leiduvate alternatiividega võrreldes konkurentsivõimeline
ning
–              
näidata laiaulatuslikult, et
vesinikku kasutades saab edendada taastuvate energiaallikate ühendamist
energiasüsteemidesse, sealhulgas kasutades vesinikku taastuvatest
energiaallikatest toodetava energia konkurentsivõimelise energiasalvestina.
1.3.        Tuginemine varasematele
kogemustele
Kavandatav teine ühisettevõte põhineb eelmise,
seitsmenda raamprogrammi raames tegutsenud ühisettevõtte saavutustel. Praeguse
kütuseelementide ja vesiniku valdkonna esimese ühisettevõtte (FCHJU, edaspidi
„esimene ühisettevõte”) peamisteks saavutusteks on seni olnud tugeva
partnerluse ülesehitamine, mis on võimendanud avaliku ja erasektori
rahastamist, ja tööstuse ulatuslik kaasamine (eelkõige VKEd). Praegune
kütuseelementide ja vesiniku valdkonna esimene ühisettevõte on loonud
märkimisväärse strateegilise tähtsusega projektivaramu. Oluline areng on
toimunud nii energia- kui ka transpordialaste rakenduste väljatöötamisel.
Esimesed rakendused on jõudnud juba turule, näiteks laadurid ja väikesed
varujõuallikad. See on andnud tööstusele, liikmesriikidele ja
teadusringkondadele suurema kindlustunde mahukamate ressursside eraldamiseks.
Tööstuse ja VKEde laialdane osalemine on olnud stabiilne ja tunduvalt suurem
kui seitsmendas raamprogrammis. 
Sõltumatute ekspertide abiga 2011. aastal
valminud vahehindamisel jõuti järeldusele, et ühisettevõtte meetodil õnnestub
suurendada avaliku ja erasektori aktiivset osalust tehnika arendamisel ja
tutvustamisel ning tagada teadus- ja arendustegevusega seotud kogukonna stabiilsus.
Kütuseelementide ja vesiniku valdkonna esimese ühisettevõtte tehnilisi eesmärke
hinnati edukateks ja konkurentsivõimelisteks.
Kuigi kütuseelementide ja vesiniku sektor on
jõudnud arendustegevuse edasijõudnud etappi, on see ikka veel ebaküps ja
ebakindel. Kütuseelementide ja vesiniku tehnoloogiate jõudmine joonestuslaualt
üldkasutusse globaalse konkurentsi tingimustes eeldab oluliselt suuremaid
avaliku ja erasektori teadus- ja arendustegevuse investeeringuid nii
liikmesriikides kui ka assotsieerunud riikides. Kütuseelementide ja vesiniku
valdkonna teadustegevusele ELi avaliku sektori (nii liikmesriikide kui ka
raamprogrammi) poolt eraldatavatest vahenditest ei piisa eeldatavate vajalike
rahaliste kulutuste katteks nimetatud valdkonna tehnoloogiat käsitlevate
tegevuskavade elluviimiseks aastatel 2014–2020[4].
Ent ambitsioonikas poliitika võib anda vajaliku positiivse keskkonna, mis
suurendab erainvesteeringuid, mida vajatakse avaliku sektori toetuse
täiendamiseks ning teadus- ja arendustegevuse vajadusteks.
Ühisettevõtte jätkamise ettepanek sisaldab
sätteid, mille eesmärk on tegevust lihtsustada ja paindlikumaks muuta. 
2.           Konsultatsioonid sidusrühmadega ja mõju
hindamine
Konsultatsioonide tulemused
·                        
Tööstust ja teadusringkondi, liikmesriike ja
üldsust esindavate huvigruppidega on peetud nõu ühisettevõtte jätkamise üle
Horisont 2020 raames. 2012. aasta jooksul korraldati mitmeid kohtumisi ja
koosolekuid, mille käigus peeti aru kütuseelementide ja vesiniku
teadusuuringute prioriteetide ja teadus- ja uuendustegevuse programmi parima
rakendusmehhanismi üle Euroopa tasandil. 2012. aasta teisel poolel saadeti
kõigile esimese ühisettevõtte asjaomastele osalejatele sidusrühmade uuring ja
saadi 154 vastust, sealhulgas 46 vastust tööstusrühmitustelt. 93 % asjaomastest osalejatest soovib esimese ühisettevõtte jätkamist. Lisaks on
70 % tööstusrühmituse liikmetest alates 2007. aastast suurendanud oma
FCH-ga seotud käivet ja 70 % on suurendanud oma kulutusi teadus- ja
arendustegevusele. Umbes pooled vastanud liikmest teatasid suurenenud teadus-
ja arendustegevusele suunatud kulutustest, mis on otseselt seotud ühisettevõtte
loomisega.
·                        
Avalik arutelu toimus 2012. aasta juulist
oktoobrini, selle abil saadi 127 vastust. Enamik vastanutest on nõus sellega,
et kütuseelementide ja vesiniku tehnoloogial on edaspidi märkimisväärne roll
ELi tulevases vähese süsihappegaasiheitega energia- ja transpordisektoris
(98 % vastanutest), ELi energia varustuskindluses (94 %) ja Euroopa
Liidu tööstuse konkurentsivõimes (95 %). Avaliku arutelu tulemused avaliku
ja erasektori partnerluse kohta kütuseelementide ja vesiniku valdkonnas
Horisont 2020 raames leiate aadressil http://ec.europa.eu/research/consultations/fch_h2020/fch-f2020-consultation-results.pdf
Mõju hindamine
Kavandatav määrus on läbinud
komisjoni mõju hindamise, mis on lisatud ettepanekule.
3.           Ettepaneku õiguslik külg
·       
Kavandatud tegevuse kokkuvõte
Ettepanek sisaldab nõukogu määrust kütuseelementide
ja vesiniku valdkonna teise ühisettevõtte loomise kohta. Kütuseelementide ja
vesiniku valdkonna esimene ühisettevõte loodi algselt nõukogu 30. mai 2008.
aasta määrusega (EÜ) nr 521/2008, mis tuleb kehtetuks tunnistada 1. jaanuarist
2014.
·       
Õiguslik alus
Ettepaneku õiguslik alus on Euroopa Liidu
toimimise lepingu artikkel 187.
Kohaldatakse raamprogrammi Horisont 2020
osalemis- ja levitamiseeskirju.
·       
Subsidiaarsus ja proportsionaalsus
Ettepaneku eesmärke ei suuda liikmesriigid
üksinda piisaval tasemel saavutada, sest ülesande maht ületab ühe liikmesriigi
suutlikkuse. Olulised erinevused riikides kehtivate programmide vahel,
programmide killustatus ja mõningane kattumine nõuavad tõhusamat sekkumist
Euroopa Liidu tasandil. Teadus- ja arendustegevuse ühendamine ja
koordineerimine ELi tasandil on edu saavutamiseks vajalik, arvestades
arendatavate tehnoloogiate ja taristu riigiülest iseloomu ning vajadust
saavutada piisav kriitiline kogum. Euroopa Liidu sekkumine aitab
teadusprogramme ratsionaliseerida ja tagada väljaarendatud süsteemide
koostalitusvõime mitte ainult ühiste prenormatiivsete teadusuuringute
elluviimiseks standardite koostamiseks, vaid ka de facto standardimisel, mis on
vajalik tihedas teaduskoostöös ja riigiüleste näidisprojektide elluviimiseks.
Standardimine avab suurema turu ning edendab konkurentsi. Ettepaneku
reguleerimisala peaks julgustama liikmesriike jätkama täiendavate algatustega
riiklikul tasandil Euroopa teadusruumi tugevdamise vaimus – ühisettevõtte
tegelikuks põhjuseks ongi vajadus võimendada selliseid riiklikke ja
piirkondlikke programme, et ühiseid jõupingutusi kõige paremini kasutada.
Kooskõlas proportsionaalsuse põhimõttega ei
lähe käesoleva määruse sätted kaugemale sellest, mis on vajalik määruse
eesmärkide saavutamiseks.
·       
Õigusakti valik
Kavandatud õigusakt: määrus.
Muud õigusaktid ei oleks asjakohased
järgmistel põhjustel:
Liidu osalusega ettevõtte loomine eeldab
nõukogu määruse kehtestamist.
4.           Mõju eelarvele
ELi eelarve, kokku kuni 700 miljonit eurot[5] (sh EFTA), koosneb Horisont
2020 ühiskondlikke probleeme käsitlevate teemade „Turvaline, puhas ja tõhus
energia” ja „Arukas, keskkonnahoidlik ja integreeritud transport” eelarvest.
Teise ühisettevõtte halduskulud ei ületa 40
miljonit eurot ja kaetakse rahas, kord aastas, mis jaotatakse võrdselt Euroopa
Liidu ja muude liikmete vahel, kes ei kuulu ELi. Liit katab 50 %,
tööstusrühmitus 43 % ja teadusrühmitus 7 % kuludest.
Teadusuuringuid rahastavad EL ja kaudsetes
meetmetes osalevad koosseisulised üksused, kes ei kuulu ELi, kusjuures ELi
panus on rahaline ja teiste liikmete koosseisuliste üksuste panus kaudsetes
meetmetes on mitterahaline.
5.           Täiendav teave
·       
Üleminekuperiood
Pärast kütuseelementide ja vesiniku määruse
eelnõu vastuvõtmist kaotab kehtivuse määrus (EÜ) nr 521/2008, kuid määruses
(EÜ) nr 521/2008 sätestatud algatuste ja tegevusega seotud rahaliste kohustuste
suhtes kohaldatakse jätkuvalt kõnealust määrust kuni asjaomase tegevuse
lõpetamiseni.
·       
Ülevaatamine
Euroopa Komisjon esitab igal aastal teise
ühisettevõtte tulemuste aruande. Euroopa Komisjon teeb ka vahehindamise ja
ühisettevõtte lõpetamisel lõpliku ülevaatuse.
Euroopa Liidu toetuse andmise aluseks on
heakskiit, mille annab Euroopa Parlament nõukogu soovituse põhjal komisjonile
vastavalt Euroopa Liidu toimimise lepingu artiklis 319 sätestatud korrale.
·       
Ülevaatamis-/läbivaatamis-/aegumisklausel
Ettepanek sisaldab ülevaatamisklauslit.
Ettepanek sisaldab aegumisklauslit.
2013/0245 (NLE)
Ettepanek:
NÕUKOGU MÄÄRUS
kütuseelementide ja vesiniku valdkonna teise
ühisettevõtte kohta
(EMPs kohaldatav tekst)
EUROOPA LIIDU NÕUKOGU,
võttes arvesse Euroopa Liidu toimimise
lepingut, eriti selle artiklit 187 ja artikli 188 esimest lõiget,
võttes arvesse Euroopa Komisjoni ettepanekut,
võttes arvesse Euroopa Parlamendi arvamust[6],
võttes arvesse Euroopa Majandus- ja
Sotsiaalkomitee arvamust[7]
ning arvestades järgmist:
(1)       Avaliku ja erasektori
partnerlus ühiste tehnoloogiaalgatuste vormis algatati Euroopa Parlamendi ja
nõukogu 18. detsembri 2006. aasta otsuses 1982/2006/EÜ, mis käsitleb Euroopa
Ühenduse teadusuuringute, tehnoloogiaarenduse ja tutvustamistegevuse
seitsmendat raamprogrammi (2007–2013)[8].
(2)       Nõukogu 19. detsembri 2006.
aasta otsuses 2006/971/EÜ, mis käsitleb Euroopa Ühenduse teadusuuringute,
tehnoloogiaarenduse ja tutvustamistegevuse seitsmenda raamprogrammi (2007–2013)
rakendamise eriprogrammi „Koostöö”,[9]
on määratletud konkreetsed toetatavad avaliku ja erasektori partnerlused,
sealhulgas kütuseelementide ja vesiniku valdkonna ühise tehnoloogiaalgatuse
avaliku ja erasektori partnerlus.
(3)       Euroopa 2020. aasta
strateegias[10]
rõhutatakse vajadust luua ühenduses soodsad tingimused investeeringuteks
teadmistesse ja innovatsiooni, et Euroopa Liidus toimuks arukas, jätkusuutlik
ja kaasav majanduskasv. Nii Euroopa Parlament kui ka nõukogu on selle
strateegia heaks kiitnud.
(4)       Euroopa Parlamendi ja nõukogu
... 2013. aasta määruse (EL) nr .../2013 (millega kehtestatakse teadusuuringute
ja innovatsiooni raamprogramm Horisont 2020 aastateks 2014–2020)[11] eesmärk on saavutada
teadusuuringute ja arendustegevuse suurem mõju, ühendades raamprogrammi
Horisont 2020 ja erasektori vahendid avaliku ja erasektori partnerluses
peamistes teadusuuringute ja arendustegevuse valdkondades, millega saab kaasa
aidata Euroopa Liidu laiemate konkurentsivõime eesmärkide saavutamisele ja
ühiskonnaprobleemide lahendamisele. Euroopa Liit võib sellises koostöös
vastavalt otsusele 1982/2006/EÜ osaleda Euroopa Liidu toimimise lepingu artikli
187 kohaselt asutatud ühisettevõtete rahaliste osamaksete kaudu.
(5)       Vastavalt nõukogu ... 2013.
aasta otsusele .../2013/EL, millega kehtestatakse teadusuuringute ja
innovatsiooni 2014.–2020. aasta raamprogrammi Horisont 2020 rakendamise
eriprogramm,[12]
tuleks täiendavat toetust anda otsuse 1982/2006/EÜ alusel asutatud
ühisettevõtetele otsuses .../2013/EL määratletud tingimustel.
(6)       Kütuseelementide ja vesiniku
valdkonna ühisettevõte, mis on loodud nõukogu 30. mai 2008. aasta
määrusega (EÜ) nr 521/2008 (millega luuakse kütuseelementide ja vesiniku
valdkonna ühisettevõte)[13]
on näidanud vesiniku potentsiaali energiakandjana ja kütuseelementide
potentsiaali energia muundajatena, mis on aluseks puhaste energiasüsteemide
väljaarendamiseks, mis vähendavad heidet, parandavad energiajulgeolekut ja
ergutavad majandust. Kütuseelementide ja vesiniku valdkonna esimese
ühisettevõtte (edaspidi „esimene ühisettevõte”) vahehindamine[14] on näidanud, et ühisettevõte
on olnud platvormiks tugevale partnerlusele, avaliku ja erasektori rahastamise
võimendamisele ja tööstuse, eelkõige VKEde, ulatuslikule kaasamisele. Uutes
eesmärkides soovitatakse ka laiendada vesiniku tootmise, säilitamise ja
jaotusvõrgu väljaarendamisega seotud tegevust. Seetõttu peaks ühisettevõtte
uurimistöö valdkondi jätkuvalt toetama eesmärgiga arendada puhaste, tõhusate ja
taskukohaste lahendustega projekte kuni uute toodete turuleviimiseni.
(7)       Kütuseelementide ja vesiniku
valdkonna teadusprogrammide toetamise jätkamisel tuleks arvestada ka
kütuseelementide ja vesiniku esimese ühisettevõtte tegevusest saadud kogemusi,
sealhulgas esimese vahehindamise ja sidusrühmadelt[15] ettevõtte struktuuride ja
korra täiustamiseks ning tõhususe suurendamise ja lihtsustamise tagamiseks
saadud soovituste rakendamise tulemusi. Selleks peab kütuseelementide ja
vesiniku teine ühisettevõte kohaldama oma spetsiifilistele vajadustele
vastavaid finantseeskirju vastavalt Euroopa Parlamendi ja nõukogu 25. oktoobri
2012. aasta määruse (EL, Euratom) nr 966/2012 (mis käsitleb Euroopa Liidu
üldeelarve suhtes kohaldatavaid finantseeskirju)[16] artiklile 209.
(8)       Ühisettevõtte nõukogu
liikmed, välja arvatud Euroopa Liit, on väljendanud kirjalikult oma nõusolekut
tegeleda teadusliku uurimistööga esimese ühisettevõtte avaliku ja erasektori
partnerlusele paremini kohandatud struktuuris. On asjakohane, et
kütuseelementide ja vesiniku valdkonna teise ühisettevõtte muud liikmed kui
liit võtavad vastu käesoleva määruse lisas sätestatud põhikirja, esitades
sellekohase kinnituskirja.
(9)       Selleks, et saavutada oma
eesmärke, peaks kütuseelementide ja vesiniku valdkonna teine ühisettevõte
(edaspidi „teine ühisettevõte”) andma rahalist toetust peamiselt toetusena
avatud projektikonkursside kaudu valitud edukatele osalejatele.
(10)     Liikmete ja nende
koosseisuliste üksuste, välja arvatud liidu, osamaksed ei tohiks olla piiratud
ainult kütuseelementide ja vesiniku valdkonna teise ühisettevõtte
halduskuludega ning kütuseelementide ja vesiniku valdkonna teise ühisettevõtte
poolt ellu viidavate teadusuuringute ja arendustegevuse kaasrahastamise
kohustusega.
(11)     Nende panus peaks olema seotud
ka liikmete või nende koosseisuliste üksuste, välja arvatud liidu, täiendava
tegevusega, mida täpsustatakse täiendavas tegevuskavas. Et saada tugevdavast
mõjust asjakohane ülevaade, tuleb kõnealuseid täiendavaid meetmeid käsitleda
kui panust kütuseelementide ja vesiniku valdkonna ühisesse laiemasse
tehnoloogiaalgatusse.
(12)     Kütuseelementide
ja vesiniku valdkonna eripära tõttu ja eriti seetõttu, et sellel alal ei ole
veel tehnilist küpsust saavutatud, ei tooda investeeringud veel tulu ning kuna
tähtsaim eelis on sellest ühiskonnale saadav kasu, on põhjendatud, et liidu
panus on suurem kui muude liikmete panus. Et kütuseelementide ja vesiniku
valdkonna teise ühisettevõtte liikmed oleksid laiemas ulatuses esindatud ja et
toetada uute koosseisuliste liikmete osalemist tehnikaala ühisettevõttes,
tuleks liidu panus jagada kahte osasse, millest teine oleks seotud täiendavate
kohustuste võtmise tingimusega, et eelkõige uued koosseisulised liikmed
võtaksid täiendavaid kohustusi. 
(13)     Kütuseelementide
ja vesiniku valdkonna ühisettevõtte üldises mõjuhinnangus võetakse arvesse
kõiki liitu mitte kuuluvate juriidiliste üksuste investeeringuid, millega
edendatakse kütuseelementide ja vesiniku valdkonna ühisettevõtte eesmärke.
Selliste kütuseelementide ja vesiniku valdkonna ühiste investeeringute
kogusummat arvatakse ulatuvat vähemalt 700 miljoni euroni. 
(14)     Kütuseelementide ja vesiniku
valdkonna teise ühisettevõtte rahastatud kaudsetes meetmetes osalemisele tuleb
kohaldada Euroopa Parlamendi ja nõukogu ... 2013. aasta määrust (EL) nr .../2013,
millega kehtestatakse teadusuuringute ja innovatsiooni raamprogramm Horisont
2020 aastateks 2014–2020[17].
(15)     Liidu rahalist toetust tuleks
hallata kooskõlas usaldusväärse finantsjuhtimise põhimõttega ja asjakohaste
eelarve kaudse täitmise eeskirjadega, mis on sätestatud määruses (EL, Euratom)
nr 966/2012 ja komisjoni 29. oktoobri 2012. aasta delegeeritud määruses (EL) nr
1268/2012, mis käsitleb Euroopa Parlamendi ja nõukogu määruse (EL, Euratom)
nr 966/2012 kohaldamise eeskirju[18].
(16)     Euroopa Liidu vahendite
saajate auditeerimiseks käesoleva määruse alusel tuleb vähendada halduskoormust
vastavalt määrusele (EL) nr .../2013 (raamprogramm Horisont 2020).
(17)     Liidu ja kütuseelementide ja
vesiniku valdkonna teise ühisettevõtte muude liikmete finantshuvid peavad olema
kogu kulutuste tegemise tsükli jooksul kaitstud proportsionaalsete meetmete
abil, kaasa arvatud ennetamine, avastamine ja uurimine, kadumaläinud, valesti
makstud või ebaõigesti kasutatud vahendite tagasinõudmine ja vajaduse korral
haldus- ja rahaliste karistuste määramine kooskõlas määrusega (EL, Euratom) nr
966/2012.
(18)     Komisjoni siseaudiitoril
peaksid teise ühisettevõtte suhtes olema samasugused volitused, nagu tal on
komisjoni suhtes.
(19)     Vastavalt Euroopa Liidu
toimimise lepingu artikli 287 lõikele 1 võidakse liidu moodustatud üksuste,
asutuse või ametite asutamisaktides välistada kontrollikoja õigust kontrollida
nende üksuste, asutuste või ametite raamatupidamisaruannete kõiki tulusid ja
kulusid. Vastavalt määruse (EÜ, Euratom) nr 966/2012 artikkel 60 lõikele 5 peab
määruse (EL, Euratom) nr 966/2012 artiklis 209 viidatud asutuste
raamatupidamist kontrollima sõltumatu auditeerimisasutus, mis peab esitama muu
hulgas oma arvamuse raamatupidamisaruannete usaldusväärsuse ja seaduslikkuse ja
selle aluseks olevate tehingute kohta. Vajadus vältida arvete kahekordset
läbivaatamist on põhjus, miks kontrollikoda ei peaks kontrollima
kütuseelementide ja vesiniku valdkonna teise ühisettevõtte raamatupidamist.
(20)     Vastavalt Euroopa Liidu
toimimise lepingu artiklis 5 sätestatud subsidiaarsuse ja proportsionaalsuse
põhimõtetele ei ole liikmesriikidel võimalik kütuseelementide ja vesiniku
valdkonna teise ühisettevõtte eesmärke tööstuslike teadusuuringute ja
arendustegevuse tugevdamiseks kogu Euroopa Liidus piisaval määral saavutada
ning seetõttu piirdutakse käesolevas määruses dubleerimise vältimise,
kriitilise kogumi säilitamise ning avaliku sektori rahastamise optimaalse
kasutamise tagamiseks, mida on parem saavutada Euroopa Liidu tasandil, minimaalsete
nõuetega, mis on eesmärkide saavutamiseks vajalikud, ning sätestatud nõuded ei
lähe kaugemale sellest, mis on vajalik ettepaneku eesmärgi saavutamiseks.
(21)     Esimene ühisettevõte loodi
ajavahemikuks, mis kestab 31. detsembrini 2017. aastal. Kütuseelementide ja
vesiniku valdkonna teine ühisettevõte peaks jätkuvalt toetama kütuseelementide
ja vesiniku uurimisprogrammi, laiendades oma tegevust muudetud reeglistiku
alusel. Esimese ühisettevõtte reorganiseerimist kütuseelementide ja vesiniku
valdkonna teiseks ühisettevõtteks tuleks ühtlustada ja ajastada üleminekuga
seitsmendalt raamprogrammilt raamprogrammile Horisont 2020, et tagada
olemasolevate teadusuuringute rahaliste vahendite optimaalne kasutamine. Seetõttu
tuleks õiguskindluse ja selguse huvides tunnistada kehtetuks nõukogu määrus
(EÜ) nr 521/2008
ja sätestada asjakohased üleminekusätted,
ON VASTU VÕTNUD KÄESOLEVA MÄÄRUSE:
Artikkel 1
Asutamine
1.           Kütuseelementide ja vesiniku
valdkonna ühise tehnoloogiaalgatuse rakendamiseks asutatakse ühisettevõte Euroopa
Liidu toimimise lepingu artikli 187 tähenduses (edaspidi „teine ühisettevõte”)
ajavahemikuks 1. jaanuarist 2014 kuni 31. detsembrini 2024.
2.           Teine ühisettevõte asub
esimese ühisettevõtte asemele, mis on loodud nõukogu määrusega (EÜ) nr 521/2008, ja jätkab
selle tegevust.
3.           Teine ühisettevõte on asutus,
kelle kätte on usaldatud Euroopa Parlamendi ja nõukogu määruse (EL, Euratom) nr
966/2012[19]
artiklis 209 nimetatud avaliku ja erasektori partnerluse elluviimine.
4.           Teine ühisettevõte on
juriidiline isik. Igas liikmesriigis on teisel ühisettevõttel kõige ulatuslikum
õigus- ja teovõime, mis juriidilistele isikutele antakse vastavalt asjaomase
liikmesriigi seadustele. Ta võib eelkõige omandada ja võõrandada vallas- ja
kinnisvara ning olla kohtumenetluse osaline.
5.           Teise ühisettevõtte asukoht
on Belgias Brüsselis.
6.           Teise ühisettevõtte põhikiri
on esitatud lisas.
Artikkel 2
Eesmärgid
1.           Teise
ühisettevõtte eesmärgid on järgmised: 
(a)         
aidata kaasa Euroopa Parlamendi ja nõukogu ...
2013. aasta määruse (EL) nr .../2013 (millega kehtestatakse raamprogramm
Horisont 2020) rakendamisele ja eelkõige nõukogu ... 2013. aasta ... otsuse ...
/2013/EL … (millega kehtestatakse eriprogramm Horisont 2020 ) … osa
rakendamisele;
(b)         
aidata kaasa kütuseelementide ja vesiniku ühise tehnoloogiaalgatuse
eesmärkide saavutamisele, arendades liidus välja tugeva, jätkusuutliku ja
globaalselt konkurentsivõimelise kütuseelementide ja vesiniku sektori.
2.           Eelkõige tuleb:
–              
vähendada transpordirakendustes kasutatavate
kütuseelemendisüsteemide tootmiskulusid, suurendades samal ajal nende tööiga
tavatehnoloogiaga võrreldavale konkurentsivõimelisele tasemele,
–              
suurendada energia tootmiseks kasutatavate
mitmesuguste kütuseelementide elektrilist tõhusust ja vastupidavust, vähendades
samal ajal kulusid, et saavutada tavatehnoloogiaga võrreldav
konkurentsivõimeline tase,
–              
suurendada veest elektrolüüsi teel vesiniku
tootmise energiatõhusust, vähendades kapitalikulusid, et vesiniku ja
kütuseelementide süsteem oleks turul saadaolevate teiste lahendustega võrreldes
konkurentsivõimeline ning
–              
näidata laiaulatuslikult, et vesinikku kasutades
saab edendada taastuvate energiaallikate ühendamist energiasüsteemidesse,
sealhulgas kasutades vesinikku taastuvenergia konkurentsivõimelise
energiasalvestina.
Artikkel 3
Liidu rahaline toetus
1.           Liidu maksimaalne panus,
sealhulgas EFTA assigneeringud, teise ühisettevõtte halduskulude katteks ja
tegevuskuludeks on 700 miljonit eurot, mis koosneb järgmisest: 
(a)         
kuni 600 miljonit eurot
vastavalt artikli 4 lõikes 1 sätestatud toetusele,
(b)         
kuni 100 miljonit eurot vastavalt artikli 4 lõikes 1 sätestatud miinimumsummat ületavatele täiendavatele
rahastamiskohustustele.
Toetus makstakse Euroopa Liidu üldeelarve Horisont
2020 raamprogrammi rakendamiseks Horisont 2020 eriprogrammile eraldatud assigneeringutest
kooskõlas määruse (EL, Euratom) nr 966/2012 artikli 58 lõike 1 punkti c
alapunkti iv ning artiklite 60 ja 61 asjakohaste sätetega kõnealuse määruse
artiklis 209 viidatud asutuste kohta.
2.           Liidu rahalise toetuse
eraldamise kord sätestatakse delegeerimislepingus ja iga-aastastes vahendite
ülekandmise lepingutes, mille sõlmivad liidu poolt toimiv komisjon ja teine
ühisettevõte.
3.           Lõikes 2 viidatud
delegeerimislepingus käsitletakse määruse (EL, Euratom) nr 966/2012 artikli 58
lõikes 3 ja artiklites 60 ja 61 ning komisjoni delegeeritud määruse (EL) nr
1268/2012 artiklis 40 sätestatud tahke, ning muu hulgas samuti järgmist:
(a)         
nõuded teise ühisettevõtte toetuse suuruse
sõltuvuse kohta nõukogu otsuse .../EL (raamprogrammi Horisont 2020 eriprogramm)
II lisas viidatud asjakohastest tulemusnäitajatest;
(b)         
nõuded teise ühisettevõtte toetusele seoses otsuse
.../EL (raamprogrammi Horisont 2020 eriprogramm) III lisas viidatud järelevalve
hinnangutega;
(c)         
teise ühisettevõtte toimimisega seotud konkreetsed
tulemusnäitajad;
(d)         
vajalike andmete esitamise kord, et tagada
komisjoni suutlikkus täita talle antud levitamis- ja aruandekohustusi;
(e)         
inimressursside kasutamine ja muudatused, eelkõige
tegevusüksuse, palgaastme ja kategooria järgi värbamine,
ümberklassifitseerimine ja töötajate arvu muutmine.
Artikkel 4
Muude liikmete kui liidu toetused
1.           Teise ühisettevõtte muud
liikmed peale liidu annavad toetust või kohustavad oma koosseisu kuuluvaid
üksusi andma artiklis 1 määratletud ajavahemikul toetust kogusummas vähemalt
400 miljonit eurot.
2.           Lõikes 1 viidatud toetussumma
koosneb järgmisest:
(a)         
toetus teisele ühisettevõttele, mis on sätestatud
lisas esitatud põhikirja paragrahvi 13 lõikes 2 ja paragrahvi 13 lõike 3
punktis b;
(b)         
artiklis 1 sätestatud ajavahemikul sooritatavad
muude liikmete, välja arvatud liidu või nende koosseisu kuuluvate üksuste
antavad mitterahalised toetused vähemalt 300 miljonit eurot, mis vastavad nende
kuludele väljaspool teise ühisettevõtte tööplaani korraldatud täiendavale
tegevusele, mis aitab kütuseelementide ja vesiniku valdkonna ühise
tehnoloogiaalgatuse eesmärke saavutada. Selliste kulude katteks võidakse anda
toetust teistest liidu rahastamisprogrammidest vastavalt kohaldatavatele
eeskirjadele ja menetlustele. Sellisel juhul ei tohi liidu panusega asendada
muude liikmete, välja arvatud liidu või nende koosseisu kuuluvate üksuste
tehtavaid mitterahalisi osamakseid.
Punktis b viidatud kulude katteks ei anta teise
ühisettevõtte rahalist toetust. Vastav tegevus peab olema sätestatud
iga-aastases täiendavas tegevuskavas, milles näidatakse selliste toetuste
hinnanguline väärtus.
3.           Teise ühisettevõtte liikmed,
välja arvatud liit, esitavad iga aasta 31. jaanuariks teise ühisettevõtte
juhatusele aru eelmisel majandusaastal tehtud lõikes 2 viidatud toetuste suurusest.
4.           Lõike 2 punktis b ja lisas
esitatud põhikirja paragrahvi 13 lõike 3 punktis b viidatud toetuste
hindamiseks kasutatakse osalevate üksuste tavapärast kuluarvestuse tava, mis
vastab selles riigis kehtivatele raamatupidamisstandarditele, kus ettevõte on
asutatud, ning kohaldatavaid rahvusvahelisi
raamatupidamisstandardeid / rahvusvahelise finantsaruandluse
standardeid. Kulud kinnitab asjaomase üksuse määratud sõltumatu välisaudiitor.
Toetuste hindamise kinnitab teine ühisettevõte. Ebaselguse korral võib teine
ühisettevõte hindamist auditeerida.
5.           Komisjon võib lõpetada,
proportsionaalselt vähendada või peatada liidu rahalise toetuse teisele
ühisettevõttele või algatada lisas esitatud põhikirja paragrahvi 21 lõikes 2
viidatud likvideerimismenetluse, kui selle liikmed või nende koosseisulised
üksused ei ole andnud lõikes 2 viidatud toetusi, on teinud seda vaid osaliselt
või hilinemisega.
Artikkel 5
Finantseeskirjad
Teine ühisettevõte võtab vastu oma
eriotstarbelised finantseeskirjad vastavalt määruse (EL, Euratom) nr 966/2012
artiklile 209 ja määrusele (EL) nr ... (delegeeritud määrus, milles
käsitletakse näidisfinantsmäärust asutustele, mis põhinevad avaliku ja
erasektori partnerlusel).
Artikkel 6
Töötajad
1.           Teise ühisettevõtte
töötajatele kohaldatakse nõukogu määrusega (EMÜ, Euratom, ESTÜ) nr 259/68[20] sätestatud Euroopa Liidu
ametnike personalieeskirju ning Euroopa Liidu muude teenistujate
teenistustingimusi ning kõnealuste personalieeskirjade ja muude teenistujate
teenistustingimuste jõustamiseks liidu institutsioonide ühiselt vastuvõetud
eeskirju.
2.           Juhatus rakendab teise
ühisettevõtte töötajate suhtes personalieeskirjades ametisse nimetavale
asutusele antud ning muude teenistujate teenistustingimustes teenistuslepingute
sõlmimise pädevusega asutusele antud volitusi (edaspidi „ametisse nimetava
asutuse volitused”).
Juhatus võtab vastavalt personalieeskirjade
artiklile 110 vastu personalieeskirjade artikli 2 lõikel 1 ja muude
teenistujate teenistustingimuste artiklil 6 põhineva otsuse, millega delegeeritakse
ametisse nimetava asutuse volitused tegevdirektorile ja määratletakse
tingimused, mille alusel need volitused saab peatada. Tegevdirektoril on õigus
neid volitusi delegeerida.
Kui erakorralised asjaolud seda nõuavad, võib
juhatus oma otsusega ametisse nimetava asutuse tegevdirektorile delegeeritud
volitused ja tegevdirektori poolt edasi delegeeritud volitused ajutiselt
peatada ja kasutada neid ise või delegeerida need ühele oma liikmetest või
mõnele ühisettevõtte töötajale peale tegevdirektori.
3.           Juhatus võtab kooskõlas
personalieeskirjade artikliga 110 vastu personalieeskirjade ja muude
teenistujate teenistustingimuste rakenduseeskirjad.
4.           Töötajate koosseis määratakse
kooskõlas aastaeelarvega kindlaks teise ühisettevõtte ametikohtade loeteluga,
milles on näidatud ajutiste ametikohtade arv tegevusüksuste ja palgaastmete
kaupa ning lepinguliste töötajate arv, taandatuna täistööajale.
5.           Teise ühisettevõtte
töötajaskond koosneb ajutistest ja lepingulistest töötajatest.
6.           Kõik töötajatega seotud kulud
kannab teine ühisettevõte.
Artikkel 7
Riikide lähetatud eksperdid ja praktikandid
1.           Teine ühisettevõte võib
kasutada riikide lähetatud eksperte ja praktikante, kes ei tööta
ühisettevõttes. Riikide lähetatud ekspertide arv, taandatult täistööajale,
lisatakse käesoleva määruse artikli 6 lõikes 4 viidatud personaliandmetele
kooskõlas ettevõtte aastaeelarvega.
2.           Juhatus võtab vastu otsuse,
millega kehtestatakse eeskirjad riikide ekspertide lähetamise kohta teises
ühisettevõttesse ja praktikantide kasutamise kohta.
Artikkel 8
Privileegid ja immuniteedid
Teisele ühisettevõttele ja selle töötajatele
kohaldatakse liidu privileege ja immuniteete käsitlevat protokolli.
Artikkel 9
Teise ühisettevõtte vastutus
1.           Teise ühisettevõtte
lepingulist vastutust reguleeritakse asjakohaste lepingusätetega ning lepingu, otsuse või kokkuleppe suhtes
kohaldatavate õigusaktidega.
2.           Lepinguvälise vastutuse
korral heastab teine ühisettevõte vastavalt liikmesriikide seaduste ühistele
põhimõtetele kõik oma töötajate poolt nende ülesannete täitmisel tekitatud
kahjud.
3.           Teise ühisettevõtte kõiki
makseid, mis on seotud lõigetes 1 ja 2 viidatud vastutusega ning sellega
seonduvalt tekkivaid kulusid loetakse teise ühisettevõtte kuludeks ja kaetakse
teise ühisettevõtte varadest.
4.           Teine ühisettevõte vastutab
ainuisikuliselt oma kohustuste täitmise eest.
Artikkel 10
Euroopa Kohtu pädevus ja kohaldatav õigus 
1.           Euroopa Kohtul on pädevus
vastavalt Euroopa Liidu toimimise lepingus sätestatud tingimustele ning samuti
järgmistel juhtudel:
(a)         
liikmete vaheliste lahkarvamuste korral, mis on
seotud käesoleva määruse reguleerimisesemega;
(b)         
vastavalt teise ühisettevõtte poolt sõlmitud mis
tahes kokkuleppe, otsuse või lepingu vahekohtuklauslile;
(c)         
vaidluste korral, mis on seotud teise ühisettevõtte
töötajate poolt oma kohustuste täitmisel tekitatud kahju heastamisega;
(d)         
teise ühisettevõtte ja tema töötajate vaheliste
lahkarvamuste korral neis piirides ja tingimustel, mis on sätestatud ametnike
personalieeskirjades ja Euroopa Liidu muude teenistujate teenistustingimustes.
2.           Käesoleva määruse või liidu
õigusega reguleerimata küsimuste puhul kohaldatakse teise ühisettevõtte
asukohariigi õigust.
Artikkel 11
Hindamine
1.           Hiljemalt 31. detsembriks
2017 teeb komisjon teise ühisettevõtte vahehindamise, mille käigus hinnatakse
eelkõige järgmist: liikmete, välja arvatud liidu, koosseisu kuuluvate üksuste,
samuti muude juriidiliste isikute osalemise ulatus ja panus kaudsesse
tegevusse. Komisjon edastab hindamise lõppjäreldused koos oma märkustega
Euroopa Parlamendile ja nõukogule 30. juuniks 2018.
2.           Tuginedes lõikes 1 viidatud
vahehindamise järeldustele, võib komisjon võtta artikli 4 lõikes 5 sätestatud
meetmeid või muid asjakohaseid meetmeid.
3.           Kuue kuu jooksul pärast teise
ühisettevõtte likvideerimisest, kuid mitte hiljem kui kaks aastat pärast lisas
esitatud põhikirja paragrahvis 21 viidatud tegevuse lõpetamise menetluse algust
teeb komisjon teise ühisettevõtte lõpphindamise. Lõpphindamise tulemused
esitatakse Euroopa Parlamendile ja nõukogule.
Artikkel 12
Eelarve täitmise heakskiitmine
1.           Eelarve täitmise
heakskiitmine seoses liidu toetusega teisele ühisettevõttele sisaldub
heakskiidus, mille annab Euroopa Parlament nõukogu soovituse põhjal komisjonile
eelarve täimise kohta Euroopa Liidu asutamislepingu artiklis 319 sätestatud
menetlust järgides.
2.           Teine ühisettevõte teeb
täielikku koostööd institutsioonidega heakskiidu andmise menetluses ja annab
vajaduse korral vajalikku lisateavet. Sellega seoses võidakse paluda, et
ühisettevõtte oleks esindatud kohtumistel asjaomaste institutsioonide ja
asutustega ning et ta abistaks komisjoni volitatud eelarvevahendite käsutajat.
Artikkel 13
Järelauditid
1.           Teine ühisettevõte teeb
kaudsete meetmetega seotud kulutuste järelauditid vastavalt määruse (EL) nr ...
(raamprogramm Horisont 2020) artiklile 23 raamprogrammi Horisont 2020 kaudsete
meetmete osana.
2.           Ühtsuse tagamiseks võib
komisjon ise teha lõikes 1 viidatud auditeid.
Artikkel 14
Liikmete finantshuvide kaitsmine
1.           Ilma et sellega piirataks
lisas esitatud põhikirja paragrahvi 17 lõike 4 toimet, võimaldab teine
ühisettevõte komisjoni töötajatele ja muudele selleks volitatud isikutele,
samuti kontrollikojale, juurdepääsu oma tegevuskohale, ruumidele ja kogu
teabele, sealhulgas elektroonilisel kujul, mis on vajalik auditi tegemiseks.
2.           Euroopa Pettustevastane Amet
(OLAF) võib teostada uurimisi, sealhulgas kohapealseid kontrollkäike ja
inspekteerimist, vastavalt Euroopa Parlamendi ja nõukogu 25. mai
1999. aasta määrusele (EÜ) nr 1073/1999 Euroopa Pettustevastase Ameti
(OLAF) juurdluste kohta[21]
ja nõukogu 11. novembri 1996. aasta määrusele (EÜ, Euratom) nr 2185/96, mis
käsitleb komisjoni tehtavat kohapealset kontrolli ja inspekteerimist, et
kaitsta Euroopa ühenduste finantshuve pettuste ja igasuguse muu eeskirjade
eiramise eest,[22]
mille eesmärk on teha kindlaks, kas on esinenud pettust, korruptsiooni või muud
ebaseaduslikku tegevust, mis mõjutab liidu finantshuve seoses käesoleva määruse
alusel rahastatavate otsuste või lepingutega.
3.           Ilma et sellega piirataks
lõigete 1 ja 2 toimet, peavad lepingud, kokkulepped ja otsused, mis tulenevad
käesoleva määruse rakendamisest, sisaldama sätteid, millega antakse
komisjonile, teisele ühisettevõttele, kontrollikojale ja OLAFile sõnaselgelt
õigus sellisteks auditeerimisteks ja uurimisteks vastavalt oma pädevusele.
4.           Teine ühisettevõte tagab oma
liikmete majanduslike huvide piisava kaitse, tehes või tellides asjakohast
sise- ja väliskontrolli.
5.           Teine ühisettevõte ühineb
Euroopa Parlamendi, nõukogu ja komisjoni vahelise 25. mai 1999. aasta
institutsioonidevahelise kokkuleppega OLAFi sisejuurdluse kohta[23]. Teine ühisettevõte võtab
vastu vajalikud meetmed, et hõlbustada OLAFi sisejuurdluste tegemist.
Artikkel 15
Konfidentsiaalsus
Ilma et sellega piirataks artikli 16
kohaldamist, tagab teine ühisettevõte sellise tundliku teabe kaitse, mille
avalikustamine võiks kahjustada tema liikmete või teise ühisettevõtte
tegevustes osalejate huve.
Artikkel 16
Läbipaistvus
1.           Teise ühisettevõtte
dokumentidele kohaldatakse Euroopa Parlamendi ja nõukogu määrust (EÜ) nr 1049/2001
üldsuse juurdepääsu kohta Euroopa Parlamendi, nõukogu ja komisjoni
dokumentidele [24].
2.           Teise ühisettevõtte juhatus
võib võtta määruse (EÜ) nr 1049/2001 rakendamiseks praktilisi meetmeid.
3.           Ilma et sellega piirataks
artikli 10 kohaldamist, võib vastavalt määruse (EÜ) nr 1049/2001 artiklile 8
teise ühisettevõtte otsuste peale esitada kaebuse ombudsmanile Euroopa Liidu
toimimise lepingu artikli 228 alusel ja tingimustel.
Artikkel 17
Osalemis- ja levitamiseeskirjad
Teise ühisettevõtte rahastatavatele meetmetele
kohaldatakse määrust (EL) nr ... (teadusuuringute ja innovatsiooni
raamprogrammi Horisont 2020 (2014–2020) osalemis- ja levitamiseeskirjad).
Vastavalt kõnealusele määrusele loetakse teist ühisettevõtet
rahastamisasutuseks, mistõttu ta on kohustatud andma lisas esitatud põhikirja
paragrahvis 1 viidatud kaudsete meetmete elluviimiseks rahalist toetust.
Artikkel 18
Asukohariigi toetus
Teise ühisettevõtte ja asukohariigi vahel võib
sõlmida halduslepingu riigi poolt teisele ühisettevõttele antavate privileegide
ja immuniteetide ning muu toetuse kohta.
Artikkel 19
Kehtetuks tunnistamine ja üleminekusätted
1.           Määrus (EÜ) nr 521/2008, millega luuakse ühisettevõte,
tunnistatakse kehtetuks 1. jaanuarist 2014.
2.           Ilma et sellega piirataks
lõike 1 toimimist, jätkatakse määruse (EÜ) nr 521/2008
alusel algatatud meetmeid ja nende meetmetega seotud rahalisi kohustusi
vastavalt kõnealusele määrusele kuni meetmete lõpetamiseni.
Artikli 11 lõikes 1 viidatud vahehindamine
sisaldab esimese ühisettevõtte tegevuste lõpphinnangut vastavalt määrusele (EÜ)
nr 521/2008.
3.           Käesolev määrus ei mõjuta
nende töötajate õigusi ja kohustusi, kes on tööle võetud vastavalt määrusele
(EÜ) nr 521/2008.
Esimeses lõigus viidatud töötajate töölepinguid
võib pikendada käesoleva määruse alusel kooskõlas personalieeskirjadega.
Määruse (EÜ) nr 521/2008 kohaselt ametisse
määratud tegevdirektor määratakse täitma ülejäänud ametiajaks
tegevdirektori ülesandeid, nagu on sätestatud käesolevas määruses, mis jõustub
alates 1. jaanuarist 2014. Muid lepingutingimusi ei muudeta.
4.           Kui liikmed ei ole määruse
(EÜ) nr 521/2008 alusel
teisiti kokku leppinud, kantakse kõik liikmete õigused ja kohustused,
sealhulgas vara, võlad või kohustused kõnealuse määruse kohaselt liikmetele üle
vastavalt käesolevale määrusele.
5.           Määruses (EÜ) nr 521/2008 viidatud kasutamata
assigneeringud kantakse üle teisele ühisettevõttele.
Artikkel 20
Jõustumine
Käesolev määrus
jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja
vahetult kohaldatav kõigis liikmesriikides.
Brüssel,
                                                                       Nõukogu
nimel
                                                                       eesistuja
LISA 
 EUROOPA KÜTUSEELEMENTIDE JA VESINIKU VALDKONNA TEISE ÜHISETTEVÕTTE PÕHIKIRI
1. Ülesanded
Teine ühisettevõte peab täitma järgmisi
ülesandeid:
(a)                   
toetama rahaliselt teadusuuringute ja innovatsiooni
kaudseid meetmeid, peamiselt toetuste/stipendiumitega;
(b)                   
saavutama teadustöö kriitilise määra, et pakkuda
tööstusele ning avaliku ja erasektori investoritele, otsustajatele ja teistele
aktsionäridele kindlustunnet osalemiseks pikaajalistes programmides;
(c)                   
ühendama teadusuuringuid ja tehnilist arengut ning
keskenduma pikaajalisele jätkusuutlikkusele ja tööstusliku konkurentsivõime
saavutamisele kulude, tootlikkuse ja kestvuse osas ning ületama kriitilised
tehnilised kitsaskohad;
(d)                   
edendama innovatsiooni ja uute väärtusahelate
teket;
(e)                   
soodustama suhtlust tööstusettevõtete, ülikoolide
ja teaduslike uurimiskeskuste vahel;
(f)                     
edendama VKEde kaasamist oma tegevusse, kooskõlas
raamprogrammi Horisont 2020 eesmärkidega;
(g)                   
viima ellu laiapõhjalisi sotsiaalseid, tehnilisi ja
majanduslikke teadusuuringuid, et hinnata ja jälgida tehnika arengut ja
mittetehnilisi takistusi turule sisenemiseks;
(h)                   
soodustama uute normide ja standardite arengut ja
muutma olemasolevaid, et kaotada turule sisenemise kunstlikud tõkked ning
toetama toodete vahetatavust, koostoimimist, piiriülest kaubandust ja
eksporditurge;
(i)                     
tagama kütuseelementide ja vesiniku (FCH)
ühisettevõtte tõhusa haldamise;
(j)                     
kasutades Euroopa Liidu vahendeid, mobiliseerima
erasektori ja muude avaliku sektorite vahendeid, mida on vaja kütuseelementide
ja vesiniku valdkonnas tehtavateks teadusuuringuteks ja arendustööks;
(k)                   
edendama ja hõlbustama tööstuse kaasamist
täiendavate meetmetega, mida võetakse väljaspool kaudseid meetmeid;
(l)                     
tegelema teabe, teavitamise, rakendamise ja
levitamisega, kohaldades mutatis mutandis määruse (EL) nr .../2013
(raamprogramm Horisont 2020) artikli 22 sätteid;
(m)                 
täitma muid vajalikke ülesandeid käesoleva määruse
artiklis 2 sätestatud eesmärkide saavutamiseks.
2. Liikmed
Teise ühisettevõtte liikmeteks on
(a)                   
Euroopa Liit, keda esindab Euroopa Komisjon,
(b)                   
pärast käesoleva põhikirja vastuvõtmist
kinnituskirja alusel mittetulundusühing New Energy World Industry AISBL,
asutatud vastavalt Belgia õigusele (registreerimisnumber 890025478, alalise
asukohaga Brüsselis, Belgias) (edaspidi „tööstusrühmitus”), ja
(c)                   
pärast käesoleva põhikirja vastuvõtmist
kinnituskirja alusel mittetulundusühing New European Research Grouping on Fuel
Cells and Hydrogen AISBL, asutatud vastavalt Belgia õigusele
(registreerimisnumber: 0897.679.372, alalise asukohaga Brüsselis, Belgias)
(edaspidi „teadusrühmitus”).
3. Liikmelisusega
seotud muudatused
1.           Iga liige võib lõpetada oma
liikmelisuse teises ühisettevõttes. Liikmelisuse lõpetamine jõustub
pöördumatult kuus kuud pärast sellest teatamist muudele liikmetele. Sellest
ajast alates vabastatakse endine liige kõikidest kohustustest, välja arvatud
nendest, mis on juba eelnevalt kinnitatud või tekkinud teises ühisettevõttes
enne liikmelisusest loobumist.
2.           Teise ühisettevõtte
liikmelisust ei tohi üle anda kolmandatele isikutele juhatuse eelneva
nõusolekuta.
3.           Teine ühisettevõte peab oma
veebilehel viivitamatult teatama oma liikmete koosseisus toimunud igast
muudatusest vastavalt käesolevale paragrahvile ja avaldama liikmete uuendatud
nimekirja koos kuupäevaga, millal nimetatud muudatus jõustub.
4. Teise
ühisettevõtte struktuur
1.           Teise ühisettevõtte struktuur
on järgmine:
(a)         
juhatus;
(b)         
tegevdirektor;
(c)         
teaduskomitee;
(d)         
riikide esindajate grupp;
(e)         
sidusrühmade foorum.
2.           Teaduskomitee, riikide esindajate
grupp ja sidusrühmade foorum on teises ühisettevõttes nõuandva funktsiooniga
struktuurid.
5. Juhatuse
koosseis
Juhatuse koosseisu kuuluvad
(a)                   
kolm Euroopa Komisjoni esindajat;
(b)                   
kuus tööstusrühmituse esindajat, neist vähemalt üks
peab esindama VKEsid;
(c)                   
üks teadusrühmituse esindaja.
6. Juhatuse
tegevus
1.           Komisjonil on 50 %
hääleõigusest. Komisjoni hääled on jagamatud. Tööstusrühmitusel peab olema
43 % hääleõigusest ja teadusrühmitusel 7 % hääleõigusest. Liikmed
peavad andma endast parima, et saavutada konsensust. Konsensuse puudumisel teeb
juhatus otsused kolme neljandikulise häälteenamusega, arvestades sealhulgas ka
nende hääli, keda polnud kohal.
2.           Juhatuse eesistuja valitakse
kaheks aastaks.
3.           Juhatuse korralised
koosolekud toimuvad vähemalt kaks korda aastas. Juhatus võib komisjoni
nõudmisel või tööstus- ja teadusrühmituse esindajate häälteenamuse nõudmisel
või juhatuse eesistuja nõudmisel kokku kutsuda erakorralise koosoleku. Juhatuse
koosolekud kutsub kokku juhatuse eesistuja ja need toimuvad tavaliselt teise
ühisettevõtte esinduse asukohas.
Tegevdirektoril on õigus osaleda aruteludes, kuid
tal puudub hääleõigus.
Riikide esindajate grupi eesistujal on õigus
osaleda juhatuse koosolekutel vaatlejana.
Juhatus võib vajaduse korral kutsuda oma
koosolekutele osalema muid isikuid vaatlejatena, eriti Euroopa Liidu kohalike
asutuste esindajaid.
Liikmete esindajad ei ole isiklikult vastutavad
meetmete eest, mida nad on võtnud oma kohustuseks juhatuse esindajatena.
Juhatus võtab ise vastu oma töökorra eeskirjad.
7. Juhatuse
ülesanded
1.           Juhatus kannab üldist
vastutust teise ühisettevõtte strateegiliste suundade ja tegevuse eest ja
jälgib teise ühisettevõtte tegevuse elluviimist.
2.           Juhatus peab täitma eelkõige
järgmisi ülesandeid:
(a)         
langetama otsuse teise ühisettevõtte liikme
liikmelisuse lõpetamise kohta nimetatud ühisettevõttes, kui liige ei täida oma
kohustusi;
(b)         
võtma vastu teise ühisettevõtte käesoleva määruse
artikli 5 kohased finantseeskirjad;
(c)         
võtma vastu teise ühisettevõtte aastaeelarve,
sealhulgas ametikohtade loetelu, milles on näidatud ajutiste ametikohtade arv
tegevusüksuste ja tasemete järgi, samuti lepinguliste töötajate arv ja riikide
lähetatud ekspertide arv, väljendatuna täistööajas;
(d)         
määrama töötajaid ametisse vastavalt talle
käesoleva määruse artikli 6 lõikes 2 antud volitustele;
(e)         
määrama ametisse tegevdirektori, jätma pikendamata
või pikendama tema ametiaega, juhendama ja jälgima tema töö tulemuslikkust;
(f)           
kinnitama tegevdirektori ettepanekul programmiameti
struktuuri vastavalt paragrahvi 9 lõikele 5;
(g)         
võtma vastu iga-aastase tööplaani ja vastava
kulueelarve, mille on esitanud tegevdirektor pärast konsulteerimist
teaduskomitee ja riikide esindajate grupiga;
(h)         
kinnitama iga-aastase täiendava tegevuse tööplaani,
millele viidatakse käesoleva määruse artikli 4 lõike 2 punktis b, mis põhineb
liikmete ettepanekutel, kes ei esinda liitu ning kus vajadusel konsulteeritakse
eelnevalt nõuanderühmaga;
(i)           
kinnitama raamatupidamise aastaaruande;
(j)           
kinnitama majandusaasta tegevusaruande ja vastavad
kulud;
(k)         
korraldama vastavalt vajadusele teises
ühisettevõttes siseauditi tegemist;
(l)           
kinnitama konkursikutsed ning vastavalt vajadusele
asjaomased dokumentide esitamise, hindamise, valiku tegemise, lepingu sõlmimise
ja läbivaatamise eeskirjad;
(m)       
kinnitama rahastamiseks valitud meetmete nimekirja;
(n)         
kehtestama tegevdirektori ettepanekul teise
ühisettevõtte avalike suhete poliitika;
(o)         
vajaduse korral kehtestama rakenduseeskirjad
kooskõlas käesoleva määruse artikli 6 lõikega 3;
(p)         
vajaduse korral kehtestama eeskirjad teises
ühisettevõttes lähetuses viibivate riiklike ekspertide ja praktikantide kohta
kooskõlas käesoleva määruse artikliga 7;
(q)         
vajaduse korral moodustama nõuanderühmad lisaks
teise ühisettevõtte struktuuriüksustele;
(r)          
vajaduse korral esitama teise ühisettevõtte liikme
ettepanekul komisjonile taotluse käesoleva määruse muutmiseks; 
(s)          
vastutama mistahes ülesande eest, mida pole
otseselt antud ühelegi teise ühisettevõtte struktuuriüksusele, kuid mida
ettevõte ise võib määrata ühele oma struktuuriüksustest.
8. Tegevdirektori
ametisse nimetamine, ametist vabastamine ja ametiaja pikendamine
1.           Tegevdirektori
nimetab ametisse juhatus, valides kandidaate Euroopa Komisjoni esitatud
nimekirjast, järgides avalikku ja läbipaistvat valimisprotseduuri. Komisjon kaasab teise ühisettevõtte valimismenetlusse vastavalt
vajadusele teisi liikmeid.
Eriti tuleb tagada, et valimismenetluse eeljärgus
oleks asjakohaselt kaasatud teise ühisettevõtte teisi liikmeid. Sel eesmärgil
nimetavad teise ühisettevõtte teised liikmed ühiselt juhatuse nimel esindaja ja
vaatleja.
2.           Tegevdirektor kuulub
personali hulka ja võetakse tööle teise ühisettevõtte
ajutise töötajana vastavalt Euroopa ühenduste muude teenistujate
teenistustingimuste artikli 2 lõike 2 punktile a.
Töölepingu sõlmimisel tegevdirektoriga peab teise
ühisettevõtte juhatust esindama juhatuse eesistuja.
3.           Tegevdirektori ametiaeg on
kolm aastat. Ametiaja lõpul peab komisjon, kaasates asjakohaselt teise
ühisettevõtte teisi liikmeid, koostama hinnangu tegevdirektori tööalaste
saavutuste ja teise ühisettevõtte ees seisvate ülesannete ja probleemide kohta.
4.           Juhatus võib komisjoni
ettepanekul, võttes arvesse punktis 3 osutatud hinnangut, pikendada
tegevdirektori ametiaega üks kord kuni neljaks aastaks.
5.           Tegevdirektor,
kelle ametiaega on juba pikendatud, ei saa oma viimase ametiolekuaja lõpus
osaleda sama ametikoha valimismenetluses.
6.           Tegevdirektorit
saab ametist vabastada üksnes juhatuse otsusega, mis on tehtud komisjoni ettepanekul asjakohaselt koos teise ühisettevõtte muude liikmetega.
9. Tegevdirektori
ülesanded
1.           Tegevdirektor on tegevjuht,
kes peab vastutama päevast päeva teise ühisettevõtte juhtimise eest, kooskõlas
juhatuse otsustega.
2.           Tegevdirektor on teise
ühisettevõtte juriidiline esindaja. Ta allub juhatusele.
3.           Tegevdirektor peab rakendama
teise ühisettevõtte eelarvet.
4.           Tegevdirektor peab
iseseisvalt täitma eelkõige järgnevaid otsuseid:
(a)         
koostama ja esitama juhatusele vastuvõtmiseks
ettevõtte aasta eelarve eelnõu koos vastavate ametikohtade loeteluga, kus
näidatakse ajutiste ametikohtade arvu iga tegevusüksuse ja palgataseme järgi,
lepinguliste töötajate arvu ja riikide poolt lähetatud ekspertide arvu,
taandatuna täistööajale;
(b)         
koostama ja esitama juhatusele vastuvõtmiseks aasta
tööplaani ja vastavate kulude eelarve;
(c)         
esitama juhatusele kinnitamiseks raamatupidamise
aastaaruande;
(d)         
koostama ja esitama juhatusele kinnitamiseks aasta
tegevusaruande koos vastavate kulutustega;
(e)         
esitama juhatusele aruande lisas esitatud põhikirja
paragrahvi 13 lõike 3 punktis b sätestatud kaudsete
meetmete mitterahaliste osamaksete kohta;
(f)           
esitama juhatusele kinnitamiseks rahastamiseks
valitud ettepanekute nimekirja;
(g)         
allkirjastama individuaalsed toetuslepingud või
otsused;
(h)         
allkirjastama riigihankelepingud;
(i)           
kohaldama teise ühisettevõtte avalike suhete
poliitikat;
(j)           
organiseerima, juhtima ja kontrollima teise
ühisettevõtte tegevust ja personali juhatuse poolt delegeeritud piirides, nagu
on sätestatud käesoleva määruse artikli 6 lõikes 2;
(k)         
kehtestama ja tagama mõjusalt ja tõhusalt toimiva
sisekontrollisüsteemi ning teavitama juhatust selle mistahes märkimisväärsest
muudatusest;
(l)           
tagama riskianalüüsi ja riskijuhtimise rakendamise;
(m)       
võtma kasutusele muid vajalikke meetmeid, et
hinnata teise ühisettevõtte edusamme eesmärkide saavutamisel;
(n)         
täitma muid ülesandeid, mille juhatus on
tegevdirektorile usaldanud või delegeerinud.
5.           Tegevdirektor loob
programmiameti, mis täidab tema vastutusel kõiki käesolevast määrusest
tulenevaid toetusega seotud ülesandeid. Programmiamet koosneb teise
ühisettevõtte töötajatest ja täidab eelkõige järgmisi ülesandeid:
(o)         
toetab asjakohase raamatupidamissüsteemi loomist ja
haldust kooskõlas teise ühisettevõtte finantseeskirjadega;
(p)         
tegeleb tööplaanis ettenähtud pakkumiskutsetega
ning haldab lepinguid ja otsuseid ja sealhulgas nende kooskõlastamist;
(q)         
andma juhatuse liikmetele ja teistele teise
ühisettevõtte struktuuriüksustele täielikku asjakohast teavet ja toetust, mis
on vajalik neile antud ülesannete täitmiseks, samuti nende konkreetsete
nõudmiste rahuldamiseks;
(r)          
toimima teise ühisettevõtte struktuuriüksuste
sekretariaadina ning olema abiks nõuandvatele rühmadele, kui juhatus selliseid
rühmi moodustab.
10. Teaduskomitee
1.           Teaduskomiteesse kuulub kuni
üheksa liiget; eesistuja valitakse selle liikmete hulgast.
2.           Liikmed esindavad
tasakaalustatult ülemaailmselt tunnustatud eksperte teaduse ja tööstuse alalt
ja reguleerivatest asutustest. Teaduskomitee liikmetel peab olema
kollektiivselt vajalik teaduslik pädevus ja teadmised, mis hõlmavad tehnilist
valdkonda ja mida on vaja teaduspõhiste soovituste tegemiseks teisele
ühisettevõttele.
3.           Juhatus kehtestab konkreetsed
kriteeriumid ja valimismenetluse teaduskomitee koosseisu valimiseks ja nimetab
selle liikmed. Juhatus kaalub teises ühisettevõttes osalevate riikide
esindajate rühma esitatud võimalikke kandidaate.
4.           Teaduskomitee peab täitma
järgmisi ülesandeid:
(a)         
nõustama teaduslike prioriteetide valikut, mida
tuleb käsitleda iga-aastases tööplaanis;
(b)         
nõustama teaduslike saavutuste kohta, mida
kirjeldatakse iga-aastases tegevusaruandes.
5.           Teaduskomitee tuleb kokku
vähemalt üks kord aastas. Koosolekud kutsub kokku teaduskomitee eesistuja.
6.           Teaduskomitee võib
kokkuleppel eesistujaga kutsuda teisi isikuid osalema oma koosolekutel.
7.           Teaduskomitee võtab vastu oma
töökorra.
11. Riikide
esindajate rühm
1.           Teise ühisettevõtte riikide
esindajate rühma kuulub üks esindaja igast liikmesriigist ja üks esindaja igast
riigist, kes on ühinenud raamprogrammiga Horisont 2020. Rühma liikmete hulgast
valitakse rühma eesistuja.
2.           Riikide esindajate rühma
koosolekud toimuvad vähemalt üks kord aastas. Koosolekud kutsub kokku rühma
eesistuja. Koosolekutel osalevad tegevdirektor, juhatuse eesistuja või nende
esindajad.
Riikide esindajate rühma eesistuja võib kutsuda
teisi inimesi osalema vaatlejatena rühma koosolekutel, eriti Euroopa Liidu
piirkondlike omavalitsuste esindajaid.
3.           Riikide esindajate rühm
vaatab eelkõige läbi esitatud teabe ja avaldab arvamust järgmistes küsimustes:
(a)         
olukord teise ühisettevõtte programmide
elluviimisel ja eesmärkide saavutamisel;
(b)         
strateegilise suunitluse ajakohastamine;
(c)         
seosed raamprogrammiga Horisont 2020;
(d)         
iga-aastased tööplaanid;
(e)         
VKEde kaasamine.
4.           Riikide esindajate rühm peab
samuti andma teavet teisele ühisettevõttele ja tegutsema ettevõtte
kontaktrühmana järgmistes küsimustes:
(a)         
asjakohaste riiklike ja piirkondlike teadusuuringute
ja arendusprogrammide olukord ja võimalike koostöövaldkondade täpsustamine,
sealhulgas kütuseelementide ja vesiniku tehniliste lahenduste kasutamine;
(b)         
konkreetsed meetmed riiklikul või piirkondlikul
tasemel seoses teavitusüritustega, suunitletud tehnikaõppustega ja
teavitustegevusega.
5.           Riikide esindajate rühm võib
oma algatusel avaldada soovitusi teise ühisettevõtte tehnilistes, juhtimis- ja
finantsküsimustes, eriti juhul, kui need küsimused mõjutavad riiklikke või
piirkondlikke huve.
Teine ühisettevõte peab teavitama riikide
esindajate rühma sellistele soovitustele järgnenud tegevusest.
6.           Teises ühisettevõttes
osalevate riikide esindajate rühm võtab vastu oma töökorra.
12. Sidusrühmade
foorum
1.           Sidusrühmade foorum on avatud
kõikidele avaliku ja erasektori sidusrühmadele, liikmesriikide, assotsieerunud
riikide ning ka teiste riikide rahvusvahelistele huvirühmadele,
2.           Sidusrühmade foorumit
teavitatakse teise ühisettevõtte tegevustest ning palutakse neil esitada oma
märkused.
3.           Sidusrühmade foorumi koosolekud
kutsub kokku tegevdirektor.
13.
Rahastamisallikad
1.           Teise ühisettevõtte
rahastamine toimub Euroopa Liidu ja muude liikmete kui liidu või nende
koosseisuliste üksuste rahaliste osamaksetena, mis tasutakse sissemaksetena ja
kuluhüvitistena, millega hüvitatakse sellised kaudsest tegevusest tulenevad
kulud, mida teine ühisettevõte ei hüvita.
2.           Teise ühisettevõtte
halduskulud ei või ületada 40 miljonit eurot ja need kulud kaetakse
osamaksudest, mis jagatakse liidu ja muude liikmete vahel, kelleks ei ole Euroopa
Liit. Liit katab 50 %, tööstusrühmitus 43 % ja teadusrühmitus 7 % kuludest. Kui
osa halduskulude toetusest ei kasutata, võib sellest katta teise ühisettevõtte
tegevuskulusid.
3.           Teise ühisettevõtte
tegevuskulud kaetakse järgmistest vahenditest:
(a)         
Euroopa Liidu rahaline toetus;
(b)         
kaudsetes meetmetes osalevate muude kui liitu
kuuluvate liikmete mitterahalised sissemaksed, mis koosnevad nende kuludest
kaudsete meetmete kohaldamisel, millest on maha arvatud teise ühisettevõtte
panus ja liidu muud panused asjaomaste kulude katteks.
4.           Teise ühisettevõtte
eelarvesse kantud rahastamisvahendid koosnevad järgmistest toetustest:
(a)         
liikmete rahalised osamaksed halduskulude katteks;
(b)         
liidu rahaline toetus tegevuskulude katteks;
(c)         
teise ühisettevõtte tulu;
(d)         
muu rahaline toetus, muud vahendid ja tulud.
Liikmete makstud vahenditega sooritatud
rahastamisest saadud intresse loetakse teise ühisettevõtte tuluks.
5.           Kõiki teise ühisettevõtte ja
tema tegevuseks vajalikke vahendeid kasutatakse käesoleva määruse artiklis 2
sätestatud eesmärkide täitmiseks.
6.           Teine ühisettevõte on kõigi
varade omanik, mida ta on loonud ise või mis on talle käesoleva määruse
artiklis 2 sätestatud eesmärkide täitmiseks üle kantud.
7.           Kulude katmisest ülejäävaid
tulusid ei maksta teise ühisettevõtte liikmetele välja, välja arvatud teise
ühisettevõtte likvideerimine vastavalt paragrahvile 21.
14. Rahalised
kohustused
Teise ühisettevõtte rahalised kohustused ei
tohi olla suuremad ühisettevõtte kasutuses olevatest rahalistest vahenditest
või selle liikmete eelarvelistest kohustustest.
15. Eelarveaasta
Eelarveaasta kestab 1. jaanuarist 31.
detsembrini.
16. Tegevuse ja finantsplaneerimine
1.           Tegevdirektor esitab
juhatusele kinnitamiseks aasta tööplaani eelnõu, mis sisaldab järgmise aasta
teadusuuringute ja arendustegevuse üksikasjalikku töökava, haldustoiminguid ja
vastavat kulueelarvet. Eelnõu töökava peab sisaldama ka osamaksete hinnangut
kooskõlas paragrahvi 13 lõike 3 punktiga b.
2.           Aasta tööplaan tuleb vastu
võtta eelneva aasta lõpuks. Aasta tööplaan tehakse avalikkusele kättesaadavaks.
3.           Tegevdirektor koostab
iga-aastase eelarveprojekti järgmiseks aastaks ning esitab selle juhatusele
vastuvõtmiseks.
4.           Aastaeelarve võtab juhatus
vastu eelneva aasta lõpuks.
5.           Aastaeelarve kohandamisel
võetakse arvesse liidu panust, mis on sätestatud Euroopa Liidu eelarves.
17. Tegevus- ja
finantsaruandlus
1.           Tegevdirektor esitab igal
aastal juhatusele aruande oma ülesannete täitmise kohta vastavalt teise
ühisettevõtte finantseeskirjadele.
Iga aasta 15. veebruariks esitab tegevdirektor
juhatusele kinnitamiseks iga-aastase tegevusaruande teise ühisettevõtte
edusammudest eelmisel kalendriaastal, eelkõige seoses iga-aastase tööplaani
täitmisega. Aruanne sisaldab muu hulgas järgmist teavet:
(a)         
tehtud teadus-, arendus- ja muu tegevus ja vastavad
kulud;
(b)         
kavandatud tegevus, kaasa arvatud jaotus osalejate,
sealhulgas VKEde, liikide kaupa ja riikide kaupa;
(c)         
rahastamiseks valitud tegevus, sealhulgas
osalejate, sealhulgas VKEde, liikide kaupa ja riikide kaupa, näidates teise
ühisettevõtte toetust osalejate ja tegevuse lõikes.
2.           Pärast juhatuselt saadud
kinnitust tehakse aasta tegevusaruanne avalikkusele kättesaadavaks.
3.           Teine ühisettevõte esitab
igal aastal komisjonile aruande vastavalt määruse (EL, Euratom) nr 966/2012
artikli 60 lõikele 5.
4.           Teise ühisettevõtte
raamatupidamist kontrollib sõltumatu auditeerimisasutus, nagu on sätestatud
määruse (EL, Euratom) nr 966/2012 artikli 60 lõikes 5.
Teise ühisettevõtte raamatupidamist ei kontrollita
Kontrollikoja poolt.
18. Siseaudit
Komisjoni siseaudiitoril on teise
ühisettevõtte suhtes samasugused volitused, nagu tal on komisjoni suhtes.
19. Liikmete
vastutus ja kindlustus
1.           Liikmete rahaline vastutus
teise ühisettevõtte võlgade eest piirdub nende poolt jooksvate kulude katmiseks
juba tehtud toetusega.
2.           Teine ühisettevõte sõlmib
asjakohase kindlustuslepingu ja haldab seda.
20. Huvide
konflikt
1.           Teine ühisettevõte ja selle
organid väldivad oma tegevuses igasuguseid huvide konflikte.
2.           Teise ühisettevõtte juhatus
võib võtta vastu eeskirjad, et ennetada ja juhtida oma liikmete, organite ja
personali huvide konflikte. Eeskirjades sätestatakse huvide konfliktide
ärahoidmine juhatusse kuuluvate esindajate puhul.
21. Tegevuse
lõpetamine
1.           Teise ühisettevõtte tegevus
lõpetatakse käesoleva määruse artiklis 1 sätestatud perioodi lõppemisel.
2.           Lõpetamismenetlus algab
automaatselt, kui komisjon või kõik liikmed, välja arvatud Euroopa Liit,
lõpetavad oma liikmestaatuse teises ühisettevõttes.
3.           Teise ühisettevõtte
lõpetamismenetluse tegemiseks määrab juhatus ühe või mitu likvideerijat, kes
järgivad juhatuse otsuseid.
4.           Kui teise ühisettevõtte
tegevus lõpetatakse, kasutatakse kõiki varasid ühisettevõtte kohustuste ja
selle tegevuse lõpetamise kulude katmiseks. Ülejääk jagatakse võrdeliselt nende
liikmete vahel, kes on tegevuse lõpetamise ajal veel olemas, arvestades nende
tegelikku toetust teisele ühisettevõttele. Ühendusele antud ülejääk kantakse
komisjoni eelarvesse.
5.           Kui mõne teise ühisettevõtte
poolt sõlmitud toetuslepingu või teenus- ja tarnelepingu kestus on pikem teise
ühisettevõtte tegutsemisajast, kehtestatakse selliste lepingute asjakohase
haldamise tagamiseks ajutine menetlus.
FINANTSSELGITUS
1.           ETTEPANEKU/ALGATUSE RAAMISTIK 
              1.1.    Ettepaneku/algatuse nimetus 
              1.2.    Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile
              1.3.    Ettepaneku/algatuse
liik 
              1.4.    Eesmärgid

              1.5.    Ettepaneku/algatuse
põhjendus 
              1.6.    Meetme
kestus ja finantsmõju 
              1.7.    Ettenähtud
eelarve täitmise viisid 
2.           HALDUSMEETMED 
              2.1.    Järelevalve
ja aruandluse eeskirjad 
              2.2.    Haldus-
ja kontrollisüsteemid 
              2.3.    Pettuse
ja eeskirjade eiramise ärahoidmise meetmed 
3.           ETTEPANEKU/ALGATUSE HINNANGULINE
FINANTSMÕJU 
              3.1.    Mitmeaastase
finantsraamistiku rubriigid ja kulude eelarveread, millele mõju avaldub 
              3.2.    Hinnanguline
mõju kuludele 
              3.2.1. Üldine hinnanguline
mõju kuludele 
              3.2.2. Hinnanguline mõju
tegevusassigneeringutele 
              3.2.3. Hinnanguline mõju
haldusassigneeringutele
              3.2.4. Kooskõla kehtiva
mitmeaastase finantsraamistikuga
              3.2.5. Kolmandate isikute
rahaline osalus 
              3.3.    Hinnanguline mõju tuludele
FINANTSSELGITUS
1.           ETTEPANEKU/ALGATUSE RAAMISTIK 
1.1.        Ettepaneku/algatuse nimetus 
Ettepanek:
nõukogu määrus kütuseelementide ja vesiniku
valdkonna teise ühisettevõtte kohta
1.2.        Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB)[25] struktuurile 
Teadusuuringute
ja innovatsiooni raamprogramm Horisont 2020.
Ühiskonnaprobleemid
„Turvaline, puhas ja tõhus energia” ja „Arukas, keskkonnahoidlik ja
integreeritud transport”.
1.3.        Ettepaneku/algatuse liik 
¨ Ettepanek/algatus käsitleb uut meedet 
¨ Ettepanek/algatus käsitleb uut meedet, mis tuleneb katseprojektist /
ettevalmistavast meetmest[26]

x Ettepanek/algatus käsitleb olemasoleva meetme pikendamist 
¨ Ettepanek/algatus käsitleb ümbersuunatud meedet 
1.4.        Eesmärgid
1.4.1.     Komisjoni mitmeaastased
strateegilised eesmärgid, mida ettepaneku/algatuse kaudu täidetakse 
 Kütuseelementide ja vesiniku valdkonna (FCH) ühisettevõtte kavandatud jätkamise üldeesmärk raamprogrammi Horisont 2020 raames on aidata kaasa optimaalse teadusuuringute ja arendustegevuse programmi rakendamisele Euroopa tasandil ja arendada välja tugev, jätkusuutlik ja globaalselt konkurentsivõimeline kütuseelementide ja vesiniku valdkond Euroopa Liidus, mille eesmärgiks on eelkõige: - vähendada transpordirakendustes kasutatavate kütuseelemendisüsteemide tootmiskulusid, suurendades samal ajal nende kasutuskestust tavatehnoloogiaga konkurentsivõimelisele tasemele; - suurendada energia tootmiseks kasutatavate erinevate kütuseelementide elektrilist tõhusust ja vastupidavust, vähendades samal ajal kulusid, et saavutada tavatehnoloogiaga konkurentsivõimeline tase; - suurendada veest elektrolüüsi teel vesiniku tootmise energiatõhusust, vähendades kapitalikulusid, et vesiniku ja kütuseelementide süsteem oleks alternatiivel turul konkurentsivõimeline; - näidata üldsusele vesiniku kasutatavust taastuvatest energiaallikatest toodetava energia konkurentsivõimelise energiasalvestina. 
1.4.2.     Oodatavad tulemused ja mõju
 Ühisettevõtte FCH 2 potentsiaal Euroopa Liidu majanduskasvu, tööhõive ja konkurentsivõime suurendamiseks, mida on kirjeldatud punktis 2.2 „Mõju hindamine”. 
1.4.3      Tulemus-
ja mõjunäitajad 
 Määratud tulemuslikkuse põhinäitajad (KPId) FCH 2 ühisettevõtte tegevuse jälgimiseks ajavahemikul 2014–2020, mis on kooskõlas konkreetsete programmi eesmärkidega Valdkond || KPI kirjeldus || Eesmärk || Millal? 
 Tegevuseesmärk 1 || Era-ja avaliku sektori kulutused teadus-ja arendustegevusse, innovatsioon ja varajase kasutuselevõtu meetmed Euroopas (algatas ühisettevõte) || > €1,4 miljardit ajavahemikul 2014–2020 || 2020. aastaks 
 Tegevuseesmärk 2 || VKEde osalemine ühisettevõtte programmides || ≥25% || Igas kinnitatud finantsaruandes 
 Tegevuseesmärk 3 || FCH 2 ühisettevõtte näidisprojektid, mida haldavad liikmesriigid ja piirkonnad, mis saavad Euroopa Liidu struktuurifondide toetust || 7 projekti || 2020. aastaks 
 Tegevuseesmärk 4 || Toetuse kättesaamise aeg (hankepakkumise lõppemisest toetuslepingu allkirjastamiseni) Maksetähtaeg || < 180 päeva < 90 päeva || Igas kinnitatud finantsaruandes 
1.5.        Ettepaneku/algatuse
põhjendus 
1.5.1.     Lühi-
või pikaajalises perspektiivis täidetavad ülesanded 
               Raamprogrammi Horisont 2020 kaudu toetatav FCH 2 ühisettevõte aitab kaasa ELi aruka, jätkusuutliku ja kaasava majanduskasvu üldeesmärgi saavutamisele järgmiselt: - tõsta kütuseelementide ja vesiniku tehnoloogiate kasutamise osakaalu säästva, vähese süsihappegaasiheitega energia-ja transpordisüsteemides; - tagades maailmatasemel juhtiva, konkureeriva Euroopa kütuseelementide ja vesiniku tööstuse väljaarendamise; - tagades Euroopa kütuseelementide ja vesiniku tööstuse kaasava majanduskasvu, mis suurendab ja säilitab töökohtade arvu 
1.5.2.     Euroopa
Liidu meetme lisandväärtus
               Sekkumine ELi tasandil vähendab erinevusi riiklike programmide vahel, nende killustatust ja võimalikku kattuvust. Teadus- ja arendustegevuse ühendamine ja koordineerimine ELi tasandil on edu saavutamiseks tähtsaim, arvestades arendatavate tehniliste lahenduste ja taristu riigiülest iseloomu, ning samuti vajadust saavutada piisav kriitiline mass.               Euroopa Liidu sekkumine aitab teadusprogramme ratsionaliseerida ja tagada väljaarendatud süsteemide koostalitusvõime. 
1.5.3.     Samalaadsetest
kogemustest saadud õppetunnid 
               FCH ühisettevõtte esimesel vahehindamisel, mis algas 2008. aastal ja lõppes 2011. aastal, jõuti järeldusele, et ühisettevõtte käsitlus oli avaliku ja erasektori tegevuse edendamisel üldiselt edukas, mis on seotud tehnoloogia arendamise ja tutvustamisega, ning tagab teadus- ja arendustegevuse stabiilsuse. 
1.5.4.     Kooskõla ja võimalik koostoime
muude asjaomaste meetmetega: lühi- või pikaajalises perspektiivis
täidetavad ülesanded
 Seda küsimust käsitletakse käesolevale ettepanekule lisatud mõjuhinnangu dokumendis punktides 2.6, 3.2 ja 5.9. 
1.6.        Meetme kestus ja finantsmõju 
x Piiratud kestusega ettepanek/algatus 
x     Ettepanek/algatus hõlmab ajavahemikku 01/01/2014–31/12/2024
x     Finantsmõju avaldub ajavahemikul 2014–2020 kulukohustuste
assigneeringute osas ja 2014–2024 maksete assigneeringute osas
¨ Piiramatu kestusega ettepanek/algatus
–     
rakendamise käivitumisperiood hõlmab ajavahemikku
AAAA–AAAA,
–     
millele järgneb täieulatuslik rakendamine.
1.7.        Kavandatud eelarve täitmise
viisid[27] 
¨ Otsene eelarve
täitmine komisjoni poolt 
¨      rakendusametite kaudu; 
¨ Eelarve täitmine koostöös liikmesriikidega 
x Kaudne eelarve täitmine, mille puhul eelarve
täitmise ülesanded on delegeeritud
¨ rahvusvahelistele organisatsioonidele ja nende esindajatele
(täpsustada);
¨Euroopa Investeerimispangale ja Euroopa Investeerimisfondile;
x finantsmääruse artiklis 209 nimetatud asutustele;
¨ avalik-õiguslikele asutustele;
¨ avalikke teenuseid osutavatele eraõiguslikele asutustele, kuivõrd nad
esitavad piisavad finantstagatised;
¨ liikmesriigi eraõigusega reguleeritud asutustele, kellele on
delegeeritud avaliku ja erasektori partnerluse rakendamine ja kes esitavad
piisavad finantstagatised;
¨ isikutele, kellele on delegeeritud ELi lepingu V jaotise kohaste ÜVJP
erimeetmete rakendamine ja kes on kindlaks määratud asjaomases alusaktis.
2.           HALDUSMEETMED 
2.1.        Järelevalve ja aruandluse
eeskirjad 
 FCH 2 ühisettevõtte (teise ühisettevõtte) järelevalve toimub vahendajate kontaktide kaudu, nagu sätestatud FCH 2 ühisettevõtte määruse lisas esitatud põhikirja paragrahvis 17 ning vahe- ja lõpphindamise teel, nagu on sätestatud kõnealuse määruse artiklis 11. FCH 2 ühisettevõtte tegevuse järelevalvet teostab ka ühisettevõtte juhatus.   
2.2.        Haldus- ja kontrollisüsteemid

2.2.1.     Väljaselgitatud ohud.
Komisjon
tagab volitatud eelarvevahendite käsutaja vahendusel teise ühisettevõtte
kohaldatavate eeskirjade ning finantsmääruse artiklite 60 ja 61 täieliku
vastavuse. Järelevalve korraga,
sealhulgas juhatuse liikmete, FCH
2 ühisettevõtte ja
aruannete järelevalve korraga tuleb
tagada, et komisjoni talitused saavad oma
aruandlusnõuded täita nii kolleegiumi kui ka eelarvepädeva
asutuse ees.
Teise ühisettevõtte
sisekontrolli raamistiku aluseks on:
– sisekontrollinormide rakendamine, mis tagavad vähemalt
samaväärseid garantiisid kui komisjoni eeskirjad;
– menetlused parimate projektide väljavalimiseks läbi
sõltumatu hindamise ja nende viimiseks õigusaktide kujule;
– projektide ja lepingute haldamine iga projekti kestuse jooksul;
– eelkontrollimine 100%-le nõuetest, sealhulgas
auditeerimistõendite esitamisel ja kulumetoodika eelneval sertifitseerimisel; 
– taotluste valimil
põhinevad järelauditid osana Horisont
2020 järelauditeerimisest
– ja
projekti tulemuste teaduslik hindamine.
Mitu meedet on kehtestatud, et leevendada FCH 2 ühisettevõttes huvide konflikti ohtu, eelkõige komisjoni
ja tööstuspartnerite võrdne hääleõigus juhatuses, tegevdirektori valimine juhatuses komisjoni ettepaneku põhjal, töötajate sõltumatus,
sõltumatute eksperthinnangud, mis põhinevad
avalikustatud valikukriteeriumidel koos vastuväidete
esitamise mehhanismide ja kõigi huvide täieliku avaldamisega. Eetiliste ja
organisatsiooni väärtuste kehtestamine on üks teise ühisettevõtte olulisemaid
ülesandeid ja selle järelevalvet teeb komisjon.
2.2.2.     Teave loodud
sisekontrollisüsteemi kohta.
Komisjoni
siseaudiitoril on teise ühisettevõtte suhtes samasugused volitused, nagu tal on
komisjoni suhtes. Lisaks sellele võib juhatus vastavalt vajadusele luua
ühisettevõtte siseauditi funktsiooni. Teise ühisettevõtte tegevdirektori kui eelarvevahendite käsutaja ülesandeks on kehtestada
kulutõhus sisekontrollisüsteem ja seda juhtida. Ta on
kohustatud kohaldatud sisekontrolli
raamistikust komisjoni teavitama.
Komisjon jälgib mittevastavuse
riski ja arengut aruandesüsteemi kaudu
ning jälgib teises ühisettevõttes ELi vahendite saajate tulemuste järelkontrolli osana kogu
raamprogrammi Horisont 2020 hõlmavast
järelkontrollist.
Euroopa
Ülemkogu jõudis 4. veebruaril 2011. aastal järeldusele, et „on ülimalt oluline
lihtsustada teadus- ja arendustegevuse ning innovatsiooni edendamisele suunatud
ELi vahendeid, et hõlbustada nende kasutuselevõtmist parimate teadlaste ja
kõige innovaatilisemate ettevõtete poolt – selleks on eelkõige vaja, et
asjaomased institutsioonid jõuaksid kokkuleppele uue tasakaalu leidmises
usalduse ja kontrollimise vahel ning riskide võtmise ja riskide vältimise
vahel”. Lisaks sellele väljendab Euroopa Parlament oma 11. novembri 2010. a. resolutsioonis (P7_TA (2010) 0401) teadusuuringute raamprogrammide rakendamise
lihtsustamise kohta selgelt muret teadusuuringute
rahastamisega seotud vigade suure ohu üle ning „väljendab muret, et praeguses süsteemis
ja FP7 juhtimistavas
on liiga palju tähelepanu pööratud
kontrollimisele.”
Seetõttu on nii sidusrühmad kui ka institutsioonid samal arvamusel, et veamäära kõrval tuleks arvestada tervet rida
eesmärke ja huvisid, eriti edu teaduspoliitikas, rahvusvahelist
konkurentsivõimet ja teaduse
tipptaset. Samal ajal on kindlasti vaja hallata eelarvet tulemusrikkalt
ja tõhusalt ning vältida pettust ja raiskamist. 
Nagu eespool öeldud, jälgib
komisjon nõuetele mittevastavuse ohtu
läbi aruandlussüsteemi, mille ta kehtestab, samuti
jälgides teises ühisettevõttes ELi vahendite saajate tulemuste järelkontrolli osana kogu
raamprogrammi Horisont 2020
järelkontrollist.
2.2.3.     Eeskirjade täitmata jätmise
ohu eeldatav tase
Nagu
komisjon teatas Horisont 2020 finantsselgituses, on jätkuvalt lõppeesmärgiks
saavutada jääkviga alla 2 % kogukuludest programmi kestuse ajal, ning
selleks on komisjon kehtestanud mitmed lihtsustamise meetmed. Ent
tuleb arvestada ka eespool toodud muid eesmärke, samuti kontrollimise kulusid.
Kuna teises ühisettevõttes
osalemise reeglid on põhimõtteliselt
samad, mida kasutab komisjon, ja toetusesaajate riskiprofiil
on sarnane komisjoni profiiliga, võib
eeldada, et viga on sarnane komisjoni kehtestatud Horisont 2020 veaga.
Horisont 2020 finantsselgituses on teave osalejatega seotud
eeldatava vea üksikasjalike
andmete kohta.
2.3.        Pettuse ja eeskirjade
eiramise ärahoidmise meetmed 
Komisjon
tagab, et teine ühisettevõte võtab asjakohaseid meetmeid võitlemiseks pettuse,
korruptsiooni ja muu ebaseadusliku tegevusega juhtimistoimingute kõikides
järkudes. Horisont 2020 raames esitatud projektitaotlustes on käsitletud
pettuste vastu kindlustamist ja hinnatud mõju. Üldiselt peaks kavandatavatel
meetmetel, eriti suuremal rõhuasetusel riskipõhisele auditile ning tugevdatud
hindamisel ja kontrollimisel olema soodne mõju pettustevastasele võitlusele.
Praegune FCH ühisettevõte teeb juba koostööd
komisjoni talitustega pettuse ja
rikkumiste küsimustes, ning komisjon tagab selle jätkumise
ja tugevnemise.
Kontrollikojal
on õigus auditeerida dokumente
kohapeal, sealhulgas kõiki toetusesaajaid,
töövõtjaid ja alltöövõtjaid, kes
on saanud liidu rahalisi vahendeid programmi raames.
Euroopa
Pettustevastane Amet (OLAF) võib teha kohapealseid
kontrollkäike ja kõnealuse rahastamisega otseselt seotud ettevõtjate inspekteerimisi määruses (Euratom, EÜ) nr
2185/96 sätestatud korras, eesmärgiga teha kindlaks, kas
on esinenud pettust, korruptsiooni või
muud ebaseaduslikku tegevust, mis
puudutab liidu finantshuve
seoses toetuslepinguga või toetuse andmise otsusega või Euroopa Liidu
poolset rahastamist käsitleva lepinguga.
3.           ETTEPANEKU/ALGATUSE HINNANGULINE
FINANTSMÕJU 
3.1.        Mitmeaastase
finantsraamistiku rubriigid ja kulude eelarveread, millele mõju avaldub 
·      Uued eelarveread, mille loomist taotletakse 
Järjestage mitmeaastase finantsraamistiku rubriikide
kaupa ja iga rubriigi sees eelarveridade kaupa
 Mitmeaastase finantsraamistiku rubriik || Eelarverida || Assigneeringute liik || Rahaline osalus 
 Nr 1A [Rubriik: Konkurentsivõime, majanduskasv ja tööhõive] || Liigendatud/ liigendamata || EFTA riigid || Kandidaatriigid || Kolmandad riigid || Rahaline osalus finantsmääruse artikli 18 lõike 1 punkti aa tähenduses 
 [1A] || 08.020733 Ühiskonnaprobleemid – FCH 2 JU || Liigendatud || JAH || JAH || JAH || JAH 
*eesmärk esitatakse ühel eelarvereal. Selle
eelarverea eeldatav toetus:
   || Kulukohustuste assigneeringuid (miljonit eurot) 
 Eelarverida || 2014 || 2015 || 2016 || 2017 || 2018 || 2019 || 2020 || Kokku 
 06.030301 Ressursitõhusa, keskkonnasõbraliku, ohutu ja ühtse Euroopa transpordisüsteemi väljaarendamine || 10 050 || 11 741 || 11 742 || 10 634 || 10 479 || 9980 || 10 374 || 75 000 
 08.020303 Üleminek usaldusväärsele, säästvale ja konkurentsivõimelisele energiasüsteemile || 36 177 || 42 267 || 42 271 || 38 283 || 37 726 || 35 929 || 37 347 || 270 000 
 08.020304 Ressursitõhusa, keskkonnasõbraliku, ohutu ja tõrgeteta Euroopa transpordisüsteemi väljaarendamine || 23 448 || 27 395 || 27 398 || 24 813 || 24 452 || 23 287 || 24 207 || 175 000 
 32.040301 Üleminek usaldusväärsele, säästvale ja konkurentsivõimelisele energiasüsteemile || 24 118 || 28 178 || 28 181 || 25 522 || 25 151 || 23 952 || 24 898 || 180 000 
   || 93 793 || 109 581 || 109 592 || 99 252 || 97 808 || 93 148 || 96 826 || 700 000 
3.2.        Hinnanguline mõju kuludele
3.2.1.     Üldine hinnanguline mõju
kuludele
miljonites eurodes (kolm kohta pärast koma)
 Mitmeaastase finantsraamistiku rubriik || 1A || Konkurentsivõime majanduskasvu ja tööhõive tagamiseks 
  Kütuseelementide ja vesiniku valdkonna ühisettevõte ||   ||   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2021–2024 || KOKKU 
 Jaotis 1 || Kulukohustused || (1) || 0,324 || 0,330 || 0,337 || 0,344 || 1,454 || 1,483 || 7285 ||   || 11 557 
 Maksed || (2) || 0,324 || 0,330 || 0,337 || 0,344 || 1,454 || 1,483 || 1,512 || 5772 || 11 557 
 Jaotis 2 || Kulukohustused || (1a) || 0,115 || 0,257 || 0,261 || 0,454 || 1,640 || 1,711 || 4005 ||   || 8443 
 Maksed || (2a) || 0,115 || 0,257 || 0,261 || 0,454 || 1640 || 1711 || 1746 || 2260 || 8443 
 Jaotis 3 || Kulukohustused || (3a) || 93 354 || 108 994 || 108 994 || 98 454 || 94 714 || 89 954 || 85 536 || 0 || 680 000 
   || Maksed || (3b) ||   || 56 012 || 65 396 || 84 067 || 80 871 || 97 298 || 95 462 || 200 893 || 680 000 
 ühisettevõtte FCH assigneeringud KOKKU || Kulukohustused || =1+1a +3a || 93 793 || 109 581 || 109 592 || 99 252 || 97 808 || 93 148 || 96 826 || 0 || 700 000 
 Maksed || =2+2a +3b || 0,439 || 56 599 || 65 994 || 84 865 || 83 965 || 100 492 || 98 720 || 208 925 || 700 000 
Halduskulud jagatakse
Liidu ja teiste FCH 2 ühisettevõtte liikmete vahel. Liit annab 50% vahenditest.
Tööstusrühmitus ja teadusrühmitus toetavad kokku ülejäänud 50% osas, vastavalt
43% ja 7%. Liidu kogutoetus FCH 2 ühisettevõtte halduskulude katteks ei tohi
ületada 20 miljonit eurot. Kui osa liidu toetusest jäetakse kasutamata, võib
selle suunata FCH 2 ühisettevõtte tegevustele.
FCH 2 ühisettevõtte
tegevuskulusid kaetakse liidu rahaline toetuse kaudu ning teise ühisettevõtte
tegevuses osalevate koosseisuliste liikmete, kes ei kuulu liitu, mitterahalise
panuse kaudu. 
Halduskulud on
hinnanguliselt vastavalt jooksvate kulude katteks. Maksete assigneeringute
hindamiseks võttes arvesse kohustuslikke ettemakseid ja assigneeringutega
seotud vahemaksed.
 Mitmeaastase finantsraamistiku rubriik || 1A || Konkurentsivõime majanduskasvu ja tööhõive tagamiseks “Halduskulud” 
miljonites eurodes (kolm kohta pärast koma)
   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2021-2024* || Kokku 
 Peadirektoraat: RTD ||   
  Personalikulud || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2922 
  Muud halduskulud || 0 || 0 || 0 || 0 || 0 || 0 || 0 || 0 || 0 
 KOKKU ||   || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2922 
 Mitmeaastase finantsraamistiku RUBRIIGI 1A assigneeringud KOKKU ||   || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2922 
   ||   || 
   ||   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2020-2024 || Kokku 
 Mitmeaastase finantsraamistiku RUBRIIGIKIDE 1–5 assigneeringud KOKKU || Kulukohustused || 94 186 || 109 982 || 110 001 || 99 669 || 98 233 || 93 582 || 97 269 || 0 || 702 922 
 Maksed || 0,832 || 57 000 || 66 403 || 85 282 || 84 391 || 100 926 || 99 163 || 210 783 || 702 922 
*Töötajate arv pärast 2020. aastat
otsustatakse hiljem.
3.2.2.     Hinnanguline mõju
kütuseelementide ja vesiniku valdkonna ühisettevõtte tegevusassigneeringutele
¨      Ettepanek/algatus ei hõlma
tegevusassigneeringute kasutamist
x     Ettepanek/algatus hõlmab
tegevusassigneeringute kasutamist, mis toimub järgmiselt:
Kulukohustuste assigneeringud miljonites
eurodes (kolm kohta pärast koma)
 Täpsustage eesmärgid ja väljundid ò ||   ||   || 2014 || 2015 || 2016 || 2017 || 2018 || 2019 || 2020 || KOKKU 
   || VÄLJUNDID 
   || Väljundi liik[28]   || Väljundi keskmine kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Väljundite arv kokku || Kulud kokku 
 ERIEESMÄRK nr 1 Transpordirakendustes kasutatavate kütuseelemendisüsteemide tootmiskulude vähendamine, kasutades ära teaduse ja tehnoloogia edusamme ja seeriatootmisega kaasneva mahu mõjud, suurendades samal ajal nende kasutuskestust, et viia nendega seotud kulutused nende kasutusaja jooksul tavatehnoloogiaga konkurentsivõimelisele tasemele 
 - Väljund || Allakirjutatud toetuslepingute arv || 3 589 || 10 || 36 500 || 12 || 40 300 || 12 || 40 300 || 10 || 38 000 || 10 || 36 900 || 10 || 35 500 || 9 || 34 500 || 73 || 262 000 
 Erieesmärk nr 1 kokku || 10 || 36 500 || 12 || 40 300 || 12 || 40 300 || 10 || 38 000 || 10 || 36 900 || 10 || 35 500 || 9 || 34 500 || 73 || 262 000 
 ERIEESMÄRK nr 2 Energia tootmiseks kasutatavate erinevate kütuseelementide elektrilise tõhususe ja vastupidavuse suurendamine samaaegse jooksevkulude vähendamisega, et saavutada tavatehnoloogiaga võrreldes konkurentsivõimeline tase 
 - Väljund || Toetuste arv || 3755 || 5 || 18 254 || 6 || 22 600 || 6 || 22 600 || 5 || 20 500 || 5 || 18 214 || 5 || 17 000 || 4 || 16 000 || 36 || 135 168 
 Erieesmärk nr 2 kokku || 5 || 18 254 || 6 || 22 600 || 6 || 22 600 || 5 || 20 500 || 5 || 18 214 || 5 || 17 000 || 4 || 16 000 || 36 || 135 168 
 ERIEESMÄRK nr 3 Veest elektrolüüsi teel vesiniku tootmise energiatõhususe suurendamine samaaegse kapitalikulude vähendamisega, millega tagatakse vesiniku ja kütuseelementide süsteemi konkurentsivõime võrreldes alternatiividega turul. 
 - Väljund || Toetuste arv || 3 988 || 5 || 19 000 || 5 || 22 000 || 5 || 22 000 || 5 || 19 900 || 5 || 20 000 || 5 || 18 854 || 5 || 17 836 || 35 || 139 590 
 Erieesmärk nr 3 kokku || 5 || 19 000 || 5 || 22 0000 || 5 || 22 000 || 5 || 19 900 || 5 || 20 000 || 5 || 18 854 || 5 || 17 836 || 35 || 139 590 
 ERIEESMÄRK nr 4 Üldsuse veenmine praktiliste rakenduste kaudu vesiniku kasutatavuses taastuvatest energiaallikatest toodetava energia konkurentsivõimelise energiasalvestina. 
 - Väljund || Toetuste arv || 3871 || 5 || 19 600 || 6 || 24 094 || 6 || 24 094 || 6 || 20 054 || 5 || 19 600 || 5 || 18 600 || 4 || 17 200 || 37 || 143 242 
 Erieesmärk nr 4 kokku || 5 || 19 600 || 6 || 24 094 || 6 || 24 094 || 6 || 20 054 || 5 || 19 600 || 5 || 18 600 || 4 || 17 200 || 37 || 143 242 
 KULUD KOKKU || 20 || 93 354 || 29 || 108 994 || 29 || 108 994 || 29 || 98 454 || 25 || 94 714 || 25 || 89 954 || 22 || 85 536 || 181 || 680 000 
3.2.3.     Hinnanguline mõju personaliga
seotud assigneeringutele
3.2.3.1.  Ülevaade
x     Ettepanek/algatus ei hõlma haldusassigneeringute kasutamist
¨      Ettepanek/algatus hõlmab haldusassigneeringute kasutamist, mis
toimub järgmiselt:
Töötajate arv
(täistööajale taandatuna)[29]
   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2021 || Aasta 2022 || Aasta 2023 || Aasta 2024 || KOKKU 
 Ametnikud (palgaaste AD ) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Ametnikud (palgaaste AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Lepingulised töötajad || 2 || 2 || 2 || 2 || 2 || 2 || 2 || 2 || 2 || 2 || 2 || 22 
 Ajutised töötajad AD || 15 || 15 || 15 || 15 || 15 || 15 || 15 || 15 || 14 || 13 || 12 || 159 
 Ajutised töötajad AST || 9 || 9 || 9 || 9 || 9 || 9 || 9 || 9 || 9 || 8 || 7 || 96 
 KOKKU || 26 || 26 || 26 || 26 || 26 || 26 || 26 || 26 || 25 || 23 || 21 || 277 
miljonites eurodes (kolm kohta pärast koma)
   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2021 || Aasta 2022 || Aasta 2023 || Aasta 2024 || KOKKU 
 Ametnikud (palgaaste AD ) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Ametnikud (palgaaste AST) ||   ||   ||   ||   ||   ||   ||   ||   ||   ||   ||   || 0 
 Lepingulised töötajad || 0,094 || 0,096 || 0,098 || 0,100 || 0,102 || 0,104 || 0,106 || 0,108 || 0,110 || 0,112 || 0,115 || 1144 
 Ajutised töötajad (palgaaste AD) || 1620 || 1652 || 1685 || 1719 || 1754 || 1789 || 1824 || 1861 || 1772 || 1678 || 1580 || 18 934 
 Ajutised töötajad AST || 0,972 || 0,991 || 1011 || 1031 || 1052 || 1073 || 1095 || 1117 || 1139 || 1033 || 0,922 || 11 436 
 KOKKU || 2686 || 2740 || 2795 || 2850 || 2907 || 2966 || 3025 || 3085 || 3021 || 2823 || 2616 || 31 513 
3.2.3.2.  Hinnanguline personalivajadus
osalevas peadirektoraadis
¨      Ettepanek/algatus ei hõlma personali kasutamist.
x     Ettepanek/algatus hõlmab personali kasutamist, mis toimub
järgmiselt:
Hinnanguline väärtus täistööajale taandatuna
   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020* 
   ||   ||   ||   ||   ||   ||   ||   
 Ametikohtade loeteluga ette nähtud ametikohad (ametnikud ja ajutised töötajad) 
 XX 01 01 01 (komisjoni peakorteris ja esindustes) ||   ||   ||   ||   ||   ||   ||   
 XX 01 01 02 (delegatsioonides) ||   ||   ||   ||   ||   ||   ||   
 08. 01 05 01 (kaudne teadustegevus) || 3 || 3 || 3 || 3 || 3 || 3 || 3 
 10 01 05 01 (otsene teadustegevus) ||   ||   ||   ||   ||   ||   ||   
 XX 01 02 01 (üldvahenditest rahastatavad lepingulised töötajad, riikide lähetatud eksperdid ja renditud tööjõud) ||   ||   ||   ||   ||   ||   ||   
 XX 01 02 02 (lepingulised töötajad, kohalikud töötajad, riikide lähetatud eksperdid, renditud tööjõud ja noored eksperdid delegatsioonides) ||   ||   ||   ||   ||   ||   ||   
 XX 01 04 aa[30] || - peakorteris[31] ||   ||   ||   ||   ||   ||   ||   
   || - delegatsioonides ||   ||   ||   ||   ||   ||   ||   
 XX 01 05 02 (lepingulised töötajad, renditud tööjõud ja riikide lähetatud eksperdid kaudse teadustegevuse valdkonnas) ||   ||   ||   ||   ||   ||   ||   
 10 01 05 02 (lepingulised töötajad, renditud tööjõud ja riikide lähetatud eksperdid otsese teadustegevuse valdkonnas) ||   ||   ||   ||   ||   ||   ||   
 Muud eelarveread (täpsustage) ||   ||   ||   ||   ||   ||   ||   
 KOKKU || 3 || 3 || 3 || 3 || 3 || 3 || 3 
* See tabel ei hõlma komisjoni töötajate arvu
pärast 2020. aastat. See otsustatakse hiljem.
08 oleneb
poliitilisest lahendusest või eelarve peatükist.
Personaliga
seotud assigneeringute vajadused kaetakse asjaomase peadirektoraadi poolt
kõnealuse meetme haldamiseks juba antud ja/või ümberpaigutatud assigneeringute
raames, täiendades neid vajaduse korral täiendavate assigneeringutega, mida
võidakse anda haldavale peadirektoraadile iga-aastase vahendite eraldamise
menetluse käigus, arvestades eelarvepiirangutega.
Ülesannete kirjeldus:
 Ametnikud või ajutised töötajad || Kütuseelementide ja vesiniku valdkonna 2 ühisettevõttega seotud töötajad 
 Mittekoosseisulised töötajad ||   
Tööjõukulu arvutamise kirjeldus täistööaja
ekvivalendi alusel tuleks esitada lisa 3. jaos.
3.2.3.3.  a. Kütuseelementide
ja vesiniku valdkonna 2. ühisettevõtte
hinnanguline personalivajadus[32]
¨      Ettepanek/algatus ei hõlma personali kasutamist. 
x     Ettepanek/algatus hõlmab personali kasutamist, mis toimub
järgmiselt: 
b.           Hinnanguline rahastatav personalivajadus 2014–2020 mitmeaastase finantsraamistiku
assigneeringute kaudu
Hinnanguline väärtus täistööaja ekvivalendina
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || 2024 
  Ametikohtade loeteluga ette nähtud ametikohad (ametnikud ja ajutised töötajad) 
  Kütuseelementide ja vesiniku valdkonna ühisettevõte ||   ||   ||   ||   ||   ||   ||   ||   ||   ||   ||   
 Ajutised töötajad (palgaaste AD) || 4 || 4 || 4 || 4 || 15 || 15 || 15 || 15 || 14 || 13 || 12 
 Ajutised töötajad (palgaaste AST) || 2 || 2 || 2 || 2 || 9 || 9 || 9 || 9 || 9 || 8 || 7 
  Koosseisuväline personal (täistööajale taandatud töötajad)[33] 
 (Avaliku ja erasektori partnerlus) ||   ||   ||   ||   ||   ||   ||   ||   ||   ||   ||   
 TA ||   ||   ||   ||   ||   ||   ||   ||   ||   ||   ||   
 lepingulised töötajad || 0 || 0 || 0 || 0 || 2 || 2 || 2 || 2 || 2 || 2 || 2 
 riikide lähetatud eksperdid ||   ||   ||   ||   ||   ||   ||   ||   ||   ||   ||   
 renditööjõud ||   ||   ||   ||   ||   ||   ||   ||   ||   ||   ||   
 KOKKU || 6 || 6 || 6 || 6 || 26 || 26 || 26 || 26 || 25 || 23 || 21 
* Keskmine töötajate
arv aasta jooksul
Ülesannete kirjeldus:
 Ametnikud ja ajutised töötajad || Kütuseelementide ja vesiniku valdkonna ühisettevõtte ülesanded ja tegevus 
 Mittekoosseisulised töötajad || Kütuseelementide ja vesiniku valdkonna ühisettevõtte ülesanded ja tegevus 
c.            Personalikulud
rahastatakse mitmeaastase
finantsraamistiku 2007–2013 assigneeringutest [34] 
Hinnanguline väärtus täistööaja ekvivalendina
   || 2014 || 2015 || 2016 || 2017 || Kokku 
 Ametikohtade loeteluga ette nähtud ametikohad (ametnikud ja ajutised töötajad) 
 Kütuseelementide ja vesiniku valdkonna ühisettevõte ||   ||   ||   ||   ||   
 Ajutised töötajad (palgaaste AD)* || 11 || 11 || 11 || 11 || 44 
 Ajutised töötajad (palgaaste AST)* || 7 || 7 || 7 || 7 || 28 
 Koosseisuväline personal (täistööajale taandatud töötajad)[35] 
 Kütuseelementide ja vesiniku valdkonna ühisettevõte ||   ||   ||   ||   ||   
 TA ||   ||   ||   ||   ||   
 lepingulised töötajad || 2 || 2 || 2 || 2 || 8 
 riikide lähetatud eksperdid ||   ||   ||   ||   ||   
 renditööjõud ||   ||   ||   ||   ||   
 KOKKU || 20 || 20 || 20 || 20 || 80 
d.           Toetus avaliku ja
erasektori partnerluse etapiviisiliste jooksvate kulude katmiseks mitmeaastase
finantsraamistiku 2007–2013 raames
miljonites eurodes (kolm kohta pärast koma)
   || Aasta 2014 || Aasta 2015 || Aasta 2016 || Aasta 2017 || Kokku[36] 
 ELi rahaline toetus || 1 345 || 1372 || 1399 || 1427 || 5543 
 Kolmandate isikute rahaline toetus || 1883 || 1920 || 1959 || 1999 || 7761 
 KOKKU || 3228 || 3292 || 3358 || 3426 || 13 304 
3.2.4.     Kooskõla kehtiva mitmeaastase
finantsraamistikuga 
x     Ettepanek/algatus on kooskõlas kehtiva mitmeaastase
finantsraamistikuga.
¨      Ettepanekuga/algatusega kaasneb mitmeaastase finantsraamistiku
asjaomase rubriigi ümberplaneerimine.
Selgitage ümberplaneerimist, osutades asjaomastele
eelarveridadele ja summadele.
¨      Ettepanek/algatus eeldab paindlikkusinstrumendi kohaldamist või
mitmeaastase finantsraamistiku läbivaatamist[37].
Selgitage vajalikku toimingut, osutades asjaomastele
rubriikidele, eelarveridadele ja summadele.
3.2.5.     Kolmandate isikute rahaline
osalus 
–     
Ettepanek/algatus ei hõlma kolmandate isikute
poolset kaasrahastamist. 
–     
Ettepanek/algatus hõlmab kaasrahastamist, mille
hinnanguline summa on järgmine:
assigneeringud miljonites eurodes (kolm kohta pärast
koma)
   || 2014 || 2015 || 2016 || 2017 || 2018 || 2019 || 2020-2024 || Kokku 
 Tööstusrühmitus ja teadusrühmitus – rahaline toetus halduskulude katteks || 0,439 || 0,587 || 0,598 || 0,798 || 3094 || 3194 || 11 290 || 20 
 Kaasrahastatavad assigneeringud KOKKU || 0,439 || 0,587 || 0,598 || 0,798 || 3094 || 3194 || 11 290 || 20 
3.3.        Hinnanguline mõju tuludele
x     Ettepanekul/algatusel puudub finantsmõju tuludele.
¨      Ettepanekul/algatusel on järgmine finantsmõju:
¨      omavahenditele
¨      mitmesugustele tuludele
[1]               COM(2013) […].
[2]               KOM(2010) 639 (lõplik), 10.11.2010.
[3]               COM(2013) 17 (final), 24.1.2013.
[4]               http://ec.europa.eu/research/consultations/fch_h2020/fch-f2020-consultation-results.pdf 
[5]               Summa jooksevhindades.
[6]               ELT ... (EP arvamus).
[7]               ELT ... (Sotsiaalkomitee arvamus).
[8]               ELT L 412, 30.12.2006, lk 1.
[9]               ELT L 400,
30.12.2006, lk 86.
[10]             KOM(2010) 2020 (lõplik).
[11]             ELT ... (H2020 FP).
[12]             ELT ... (H2020 SP).
[13]             ELT L 153, 12.6.2008, lk 1–20, mida on muudetud nõukogu
määrusega (EL) nr 1183/2011, 14.11.2011, ELT L 302, 19.11.2011, lk 3–4.
[14]             Komisjoni teatis Euroopa Parlamendile, nõukogule, Euroopa
Majandus- ja Sotsiaalkomiteele ning Regioonide Komiteele „Partnerlus teadusuuringute
ja innovatsiooni valdkonnas”, KOM(2011) 572 (lõplik), 21.9.2011.
[15]             „Trendid investeeringute, töökohtade ja käive
kütuseelementide ja vesiniku valdkonnas” – sidusrühmadega konsulteerimise
tulemused http://www.fch-ju.eu/page/publications
[16]             ELT L 298, 26.10.2012, lk 84.
[17]             ELT ... (H2020 rfp)
[18]             ELT L 362, 31.12.2012, lk 1
[19]             ELT L 298, 26.10.2012, lk 1.
[20]             EÜT 56, 4.3.1968, lk 1.
[21]             EÜT L 136, 31.5.1999, lk 1.
[22]             EÜT L 292, 15.11.1996, lk 2–5. 
[23]             EÜT L 136, 31.5.1999, lk 15.
[24]             EÜT L 145,
31.5.2001, lk
43.
[25]             ABM – tegevuspõhine juhtimine; ABB – tegevuspõhine
eelarvestamine.
[26]             Vastavalt finantsmääruse artikli 54 lõike 2
punktile a või b.
[27]             Eelarve täitmise viise selgitatakse koos viidetega
finantsmäärusele veebisaidil BudgWeb: http://www.cc.cec/budg/man/budgmanag/budgmanag_en.html
[28]             Väljunditena käsitatakse tarnitud tooteid ja osutatud
teenuseid (rahastatud üliõpilasvahetuste arv, ehitatud teede pikkus
kilomeetrites jms).
[29]             Avaliku- ja erasektori partnerluse korral vastavalt
finantsmääruse artiklile 209 on tabelis esitatud andmed ainult informatiivsel
eesmärgil.
[30]             Koosseisuväliste töötajatega seotud
assigneeringute ülempiir (endised
BA read).
[31]             Peamiselt struktuurifondid,
Euroopa Maaelu Arengu Põllumajandusfond
(EAFRD) ja Euroopa
Kalandusfondi (EKF).
[32]             Avaliku- ja erasektori partnerluse korral vastavalt
finantsmääruse artiklile 209 on tabelis esitatud andmed ainult informatiivsel
eesmärgil.
[33]             Üldvahenditest rahastatavad
lepingulised töötajad, riikide lähetatud eksperdid ja renditud tööjõud. 
[34]             Avaliku- ja erasektori partnerluse korral vastavalt
finantsmääruse artiklile 209 on tabelis esitatud andmed ainult informatiivsel
eesmärgil.
[35]             Lepingulised töötajad, kohalikud töötajad, riikide lähetatud
eksperdid, renditud tööjõud, noored eksperdid delegatsioonides.
[36]             Kogu ELi rahalise toetuse võrdub 2013. eelarves ettenähtud summaga asutuse 2007–2013
tegevuste lõpuleviimiseks.
[37]             Vt institutsioonidevahelise
kokkuleppe punktid 19 ja 24.